AHMAN KHOTUK, THAWNG BAWI NIH FIANG TEIN A CHIM CANG – The Chinlung Post\nAHMAN KHOTUK, THAWNG BAWI NIH FIANG TEIN A CHIM CANG\nNovember 11, 2020 admin Local News 0\nOnline concert le kan lai hlasa, Tu lio cu online lawng in kan cangvai hna i, thil tha tampi um bantuk in… Kan bia hi tawi ko seh. Online concert, Online crusade le Zoom meeting kan ti maw cu, 1. Online concert le Online crusade pa hnih in siseh. Zoom kong cu ka hlat ta rih lai. Online in interview tuahpah hla sak ter pah zong hehe kha zong um seh hehehehe.\nA. Online Concert, Tu cu online lawng in kan caangvai kho kan ti bantuk khan tuah cio a si. Ok.. hlasa dir hmun in online concert ah sawmmi zeimawzat cu ka sin ah anra. Video le Audio (Mui le Aw) in tuahhau, Kan bia tawi ko seh. Video camera man le Audio (Aw) lei thiammi nih an tuahto hau tik ah a thiammi kan auh hna le ni hlawh le fimthiamnak man pek nak ah laksawng in kan pek hna.\nHlasa ai tamhnak le a caan pekmi a um rih, An hlasak mi ah song track (Music Track) heh tiah an I kawl rih,,, an neih lo mi cu an hawi le sin ah hmai kkhap lo in a halmi an um leen… Cheukhat cu music tum zong mi an fial hna tik ah tumman le studio man pek an hau. Anmah tikhawhtawk in an I liam le an sak le fialtu sin ah kuat asi.\nA dih hnu ah fialtu sin in zei cukha um lem ti loh. Studio le Video tuahtu nih leiba an kan cawh tik ah kan lu kan I kheuh i, an kan chawn rih lo le an kan chonh in kan chonh than te lai kan ti hna ii “Ka dau tha ten chim hna hen u” an kan ti zong ah…”An theih ko lai ka tin a in aw” Lukheih in (“ Inn chung inn leng khi a hei cuam”)timi Tiak Uk hla kan hluanh ko hen cu hehehe.\nB. Online Crusade, Tu lio ah ka thieh tawk.. Gospel Ministry International timi nih an kan fial le laksawng thaten an pek hna caah kai lawm tuk. Thawngtha chimtu zong tha ten an pek hna…tiah ka theih ,, Thawngtha chimtu ka si lo caah.. A dang online crusade tuahmi an tam leng luang ko. Thawng tha lawng te an kan chimh cah ka upat tuk hna.\nKhah Pathian riantuan si le Pathian nih thluachuah in pe ko seh” Ti lawng hin cun ka sia rem deuh lo eeeee, Khah kan nih cu miphun caah kan tuan mi si le phaisa zong kan nei lo le Bawipa nih ram le miphun caah in hmang chin ko seh” ti lawng cun I zaat ding kan si ti rua lo ka ti hehehe. Kalvari sungdawng tuah le miphun min put in sungdawng tuah hi a miak tuk ko la ka ti.\nA ziin a tlawm le a miak tam dawh si. Ka kawipa nih capo a ka chimh mi bia dawh ka ti ko cuh hehehe, Biatha lo tuk ka chim sual cun ka ngai thiam uh. Ka nau le ka hawi le hlasak thiam pawl hi lu kheih tertu si lo in … Ka bia sau lai zaa seh law, Upatnak he. P. Thawng Bawi. Credit: P. Thawng Bawi\nUS THIMNAK KONG TAZA CUAINAK, ZEI TIANG DAH AN PHAK CANG\nTHINPHANG NGAINGAI SI CANG, KAWL THIMNAK ABUAI TUK CANG


US Cozah Nih Thanhnak An Tuah Than – The Cherry Par\nUS Cozah Nih Thanhnak An Tuah Than\nOpening Up America Again. White house taskforce hna nih nizan press conference ah US ram pumpi on thannak dingah guideline an tuahmi vialte an thanh cang. A ongtu ding cu state cio i Governor pawl nawl a si lai an ti. US on thannak cu federal cozah nih phase one phase two le phase three tiah an then.\nPhase one hi cu a thlengmi tlawmpal te lawng a si. Phase Two le Phase Three hi a biapi ngaimi an hung si. Phase one ah minung 10 tiang i pumh khawh a si lai i gyms pawl zong on khawh a si lai. Phase two ah hin minung 50 tang i pumh khawhnak le sianginn restaurent bar daycare le camps pawl on khawhnak a tel lai ti a si. Sport zong zeimawzet cu i celh khawh a si lai.\nPhase Three ah hin zalong tein riantuan khawh a si lai. Sizung zong on than a si lai i, mizaw zoh zong a ngah lai. Zalong deuh in khual zong tlawn khawh a si te lai. Asinain Social distancing hi cu a um pah rih lai. Salai Lairamthang\nWHO Cungah Trump Thin A Hung!\nCovid-19 zawtnak kongah lungthin damnak cakuat tlawmpal te nan si ah ka rak tial


Hitluk Aa Dawh Ko Mi Ralhrang Nih Inn 2000 Hrawng An Khang – Onlinenungak\nSAC ralkap pawl nih May 2 ah Ayataw(အရာတော်) peng Malayta(မလဲသာ) khua an khangh caah khua ning in a ciam dih, tiah theih a si. Inn 1000 leng a ummi Malayta khua cu Ayataw le Myinmu peng aa pehnak ah a ummi a si. “May 2 zing sml 9:00 hrawng ah kan khua an rak phan, Aho hmanh kan um ti lo, kan zam dih. Chun sml 12:00 hrawng in an khangh i zatuak 90 (90%)cu a kaang dih. SAC ralkap an rak phak hlanah kan zam dih manh i, khuami a thimi kan um lo,” tiah Malayta khuami pa pakhat nih a chim.\nSAC ralkap pawl cu 200 hrawng an si i Momywa peng Bawdi ta htaung(ဗောဓိတစ်ထောင်) tlang tiang in rallam an sial, tiah theih a si. Cu rallam a sialmi SAC ralkap pawl nih, Ayataw peng le Myinmu peng karlak khua hna cu mei in an khangh caah Malayta, Kanyin, Ngaungpin(ညောင်ပင်) le Padataing(ပဒတ္ထိုင်း) khuami 10000 leng an zam, tiah theih a si.\nSagaing ramṭhen, Kalay peng thlanglei Ashihshi(အရှေ့စည်း) khua cu SAC ralkap nih, May 1 ah an luhhnawh i inn vialte an khangh dih pin ah khuami 3 zong an thah hna. SAC ralkap umhmun an khuarnak Phungki inn le cacawnnak sianginn ti dah lo cu an khangh dih. Ashihshi khua cu inn 900 leng a umnak khua a si, tiah theih a si. “Inn 900 leng umnak Ashihshi khua cu khuapi ning in SAC ralkap nih an khangh dih. A kang lomi hi inn 3 lawng a si.\nCu leng ah thil mansung a ummi zong an fir dih i Khuami 3 zong an thah hna, aho an si ti cu kan hngal kho lo kan zaam dih, tiah tualchung mi pakhat nih a chim. April 27 ah SAC ralkap pawl cu Ashihshi khua lei ah rallam an rak sial caah kahdohnak a zual i, anmah lei a thimi an tam caah inn vialte an khangh dih nak hi a si. May 3 ah SAC ralkap nih, Helicopter an hman i mizapi ralkap hna cu ngol loin a kah hna, ralzam mi hna zong an kah hna. Ralzam khuami hna cu umṭhutnak le eidin bawmhchanh an herh tuk tiah theih a si.\nPublished in HOME, KAWLRAMTHAWNG and Uncategorized


Tan Khun Kyaw a tla ruangmang, a ttapmi zong an um | THE CHIN EXPRESS\nTan Khun Kyaw a tla ruangmang, a ttapmi zong an um\nTuzaan tuahmi Myanmar Idol top 8 Result Show ah Tan Khun Kyaw a tla ruangmang. Tan Khun Kyaw cu a tangmi lakah a thiam lei a si ve ko nain mipi vote pekmi a tlawmbik a hmutu a si ruangah a tlak hi a si.\nTan Khun Kyaw a ttin cang lai tiin host Kyaw Htet Aung nih a thanh hnu ah biakhiaktu mah Phyu nih Tan Khun Kyaw thapeknak bia rak kan chimpiak a ti. Mah ahcun, Phyu Phyu Kyaw Ting cu Tan Khun Kyaw a tlakmi a lau tuk ruangah a ar. Biachim an fialmi zong a thei colh lo i ‘zeidah ka chim lai’ a ti. A pawng ummi Tin Zar Maw nih a chimh tthan.\n“Mipi duhmi thim in biakhiah a si ruangah kanmah nih zei tuahpiak awk kan in thei lo. Sinain, Tan Khun Kyaw cu na tling tuk. Hla sak tikah sikan ngei te in le palhnak um lo ti tluk in hla a sa khomi minung tlawmte lakah pakhat na si ve.”\n“Power ngeimi cu si ning law atu thil hi a cang hnga lo. Power ka ngei fawn lo. Atu caan ahcun lungrawhnak chimchap ka duh ti lo. Atu na tlak zongah a rauh hlan ah kanmah he hla kan sa tti hna lai. Arfi pakhat na si cang. I zuam rih ko. Na caah ready kan si peng, na herhmi um cun kan chim. Hmailei na lamthluan ah hinak in let tampi vantthatnak le thuachuah tampi hmu dingin thla kan cam piak” tiah biakhiaktu Phyu Phyu Kyaw Thein nih a chim.\nTuzaan ah Tan Khun Kyaw a tlak hnu cun Myanmar Idol ah minung 7 lawng an tang cang.\nChinmi 3; Benjamin Sum, Yaw Kee le Esther Dawt Chin Sung cu top 7 ah an kai rih. Tuzaan ahkhan Esther kha vote tlawmbik a hmutu 3 tthunak (buttom 3) ah a thu ve nain a kai tthan.


R.I.P: Chinmi Kan Pa Pakhat A Simi Rev. Dr. Aung Mang Nih Mual A Kan Liam Tak Ee – Chin World News Evening\nChin miphun i kan pa pakhat a simi Rev. Dr. Aung Mang nih April ni 4/7/2020 tuzing kawl caan in suimilam 4:25 ah ruah lo piin mual a kan liam tak tiah kan theih. A poi tuk hringhran. Chungkhar hna kan ngaihchiatpi in kan tuarpi tuk ve hna.\nTutan ah Pathian riantuantu Chin miphunpi nih kan bochan taktakmi kan pa pakhat zong a simi Rev. Dr. Aung Mang nih mual a kan liam tak cu kan ngaih achia hringhran ko. Rev. Dr. Aung Mang hi Pathian nih ahman ngaingaimi pakhat a si. Kum caan saupi Pathian biaphuang in ramkip ah a kalmi pakhat a si i amah hi zohchun tlak taktak pa pakhat kan ngeihmi zong a si.\nCun Rev. Dr. Aung Mang tuanbia zong aho cio paoh nih kan theih cio lai tiah ka ruah. Amah hi Myanmar Centre Of Theological Studies (MCTS) a rak dirhtu (founder) pakhat a si. A nupi nu min cu Pi Dawt Dim a si. Tutan ah atu bantukin a thawngpang kan theih cu zumh ahar hringhran ko.\nTantakmi chungkhar Bawipa nih hnem hram ko hna seh! Rev. Dr. Aung Mang le a thaisung nu Pi Dawt Dim hi Myanmar Centre O Theological Studies (MCTS) sianginn an rak dirh lio ahhin harnak a phunphun a rak tong. Asinain a thaisung he cun hmi an fong lengmang tikah a tu ahcun an hlawh atling i teinak nganpi an hmu cang. Asinain cu lioah atubantukin mual a kan liam tak hi cu kan siang ve hrimhrim. A kal takmi chungkhar Bawipatu nih an ngaihchiatnak hnem hram ko hna seh! R.I.P Rev. Dr. Aung Mang


Chinram ah SAC Ralhrang 165 an Thi i, CDF lei Minung 30 nih Nunnak an Pek ve Cang – Buanchukcho\nChinram ah SAC Ralhrang 165 an Thi i, CDF lei Minung 30 nih Nunnak an Pek ve Cang\nApril 24 in June 10 tiang ah Chinram chung kahdohnak ah SAC ralhrang 165 an thi cang i, CDF lei zong in minung 30 nih ram le miphun ca ah ralhrang do in nunnak an pek, tiah CDF nih an langhter. SAC ralhrang ruang ah mi sawhsawh a nunnak a liammi minung 9 zong an um.\nKahdohnak ah SAC lei in minung 123 hliamhma an keng i, CDF lei in minung 45 hliam an pu ve. SAC ralhrang hliamhma a pumi milu hi hinakhin an tam deuh kho, tiah CDF nih an chuahmi cazin ah an langhter. The Chin Journal\nthawngpang dang : Laitlang Khuate Pakhat Ah Nikhat Chung Lawng ah COVID Zawtnak A Ngeimi Minung (20) Bak An Hmuh\nKhualhring tlang Mualkai khua le Tihbual khua karlak CDF/CNA kahdohnak ruangah thil an ton mi


Thawngpang (News) – VAKOK AUTHAWNG\nChin Kanpa le le Kan Mifim pawl Meeting an tuah lio Video\nLeave a Comment\t/ Thawngpang (News) / April 6, 2020 April 6, 2020\nHiban tuk hi kan rak herhtuk mi a si, Tuanten rak tuah cangding a si. Cun hipin lei zongah hiban tukhin rak tuahkho lengmang hnaseh law kan Chin Ram hi athangcho tuk canghnga tizong hi ka ruat ngai. Chinmi hi kan rakmen hrimhrim lo.Kanum nak cio in hiban tuk hin kan Chin ram caah hin …\nChin Kanpa le le Kan Mifim pawl Meeting an tuah lio Video Read More »\nLeave a Comment\t/ Thawngpang (News) / April 1, 2020 April 1, 2020\nKa fapa he inncar leiah kan ikholh lio cuahmah lio ah cun kan khua tlang leiin helicopters 5 an rak zuang I bombs an rak thlak. Cu le cangka in kan zam ko nain ka fapa Maung Nyi Myint Lwin,16, cu bomb nih a den ruangah athi. Anu zong hliamhma a tuar i keimah zong …\nRakhine state Maylun khua le Chaungnet khua ah bomb an thlak. Read More »\nRakhine Le Chin karlak ah buainak taktak a chuak kho mi si. I ralrin kan hau ko lo maw?\nTutan Malaysia i lawimi hnanih Rakhane pa an tuahser nak kongah Rakhan le Chin karlak ah Buainak a chuak kho ti hi zumh loawk le ruahlo awk atha hrim ti lo. Minung hawi ciocio a simi mah tluktluk in mituah cu an duh ve hrimhrim lo i Rakhane mi a aumi le Ahrocelmi an tam …\nRakhine Le Chin karlak ah buainak taktak a chuak kho mi si. I ralrin kan hau ko lo maw? Read More »\nLeave a Comment\t/ Thawngpang (News) / March 23, 2020 March 23, 2020\nRAKHINE RAMKULH LAIMI AN TAMNAK KHUA AH COZAH RALKAP NIH BOM AN THLAK Rakhine ramkulh Laimi tampi an umnak khua ah cozah ralkap nih March 23, zanlei 2:00 pm hrawngah vanlawng in bom an thlak i minung umnak inn pathum a rawk i minung 9 hliam an tuar tiah theih a si. Cu khua cu …\nRAKHINE RAMKULH LAIMI AN TAMNAK KHUA AH COZAH RALKAP NIH BOM AN THLAK Read More »


Kawl Ralhrang Hna Cu,Nan Mizia Simh Cang U,Nan Simh Lo Siah Cun, Nan Tuh Mi Theipar Cu,Nan Mah Nih Nan Zun Tthan Lai : By EU Ralbawi. – Chintanbo\nMarch 9, 2021 admin MIZOWORLD NEWS 0\nA tu i, EU ralbawi nih a chim mi hi, a sawhsawh si tilo i, kawl ralhrang hna nih an mizia an simh lo ah cun, an tuh man cu an mah nih an zun tthan cang lai tinak si ko cang.\nUN Ralkap Lawng Hi Ralkap An Si Lo,A Herh Siah Cun US,UK,Frence Kan Sawm Hna Lai : By . Dr Sasa


CDM ah ai tel lomi hnek ding an si lo ati mi kan um. – Hakha Cherry\nCDM ah ai tel lomi hnek ding an si lo ati mi kan um.\nCDM ah ai tel lomi hnek ding an si lo ati mi kan um. Hnek tuk ding an si zeicatiah an mah ruangah ralkap cozah a nun i rian a tuan khawh sual ahcun rian kaltak in miphun dawtnak a ngei i nifatin kuan fang lak ah ningtti in a cawl mi hna thlan ti khi sullam nei lo ah ai cang ding asi.\nCu lawng hlah ralkap nih uk nak a tleih khawh sual citcet ahcun an caah zeitluk ttih nung dah asi, thonginn nih a hngah hna, hrem an si rih lai, chaw le va in thanh an hau rih lai…Lai an hlum ngam ti lai lo, chungkhar tamtuk nung bu in tthennak nih a phak hna lai.\nRalkap nih an uk ahcun hmailei ah hngakchia in upa tiang caah ruahchan nak a lo lai. Ngak nu dawhdawh an pam hmai lai, khua kip bawitlang vialte hrem le thongthlak an si than lai. Hngak chia caah fimnak a bau than lai, mikip caah sifah nak a tlung than lai, mikip cu ttihnak in an khat lai tbt. Cucu a tha kan ti ko lai maw? Cu thil tlun ding cu kan ruah khawh ko lai maw?Sal bantuk in nun chung caan hman than ding cu kan ruah khawh ko maw?\nCucaah mah bantuk thil ttih nung a tlun dingmi a duh lo mi kan si ko ahcun mah le chuncaw te rawnh in kan dir bak ding le kan doh bak ding asi ko. A duh lo mi zong hnek bak ding ansi ko. Cik khat harsat kan tih ruangah zungzal a har deuh mi dir hmun phanh khawh asi. Cucaah pumpek bak in kan tuan cio a herh. Kut sih in tuan ti hna usih!!!\nCDM cu Bawipa nih dir kamh sehlaw thluachuah ko seh! Teitu cu Bawipa asi. Bawipa nih kan ram dam ter ko seh!Credit-Van Bawi Kam Zaitu\nLaimi cu thla chiat kan ruat tuk tawn aherh lo tiang in. Ma tin thlachiat kan ruahnak ah mi tha lo le misual hna kha an sualnak kan maimilh piak lengmang tawn hna.\nRuah tlaak, 2012 ah maw kan kir lai 1990 ah dah?


China Cozah Nih American Cozah Nih China Cozah Cu Kan Nunbu In Ei Dih An Kan Timh A Ti — Salai Ephraim Thawngpang\nChina Cozah Nih American Cozah Nih China Cozah Cu Kan Nunbu In Ei Dih An Kan Timh A Ti\nSalai Ephraim June 15, 2019\nAmerican ram le China ram hna hi (Trade war) voi 2nak tiang bak an i do cang i,China nih cun US he remdaihnak ser dingah Trump cozah he cun ton biaruahnak voi tampi a tuah.asinain Trump cozah he an ruahnak le an thinlung an i khah khawh lo caah a voi 2nak tiang an i doh nak hi a si.cun Chona cozah hna nih cun American cozah nih China ram cu kan nungbu bak in ei dih an kan timh tiah a chim.\nG-20 Summit leaders photo.\nCun American cozah hna nih cun zei tluk hmanh in China cungah harsatnak le hremnak a tuah khawh chungin tuah hmanh hna sehlaw,zeitik hmanh ah China cozah nih cun American cozah sin ah cun a cak lo deuh mi si cu kan duh lai lo.cun American duh ning cu zei tik hmanh ah kan zul in an duh nak cu kan pom kho hna lai lo tiah an chim fawn. zeicahtiah cun American ram pakhat ruangah China ram a dawtu hna le a tleihchantu ram vialte hna cungah harsatnak tlunter cu kan duh hrimhrim lo i,a timh zong kan i tim fawnlo tiah an chim.\nObama administration Joe Biden lio ah cun China nih American ram cu an nunbu bak in an rak ei ve cang hna.a ruang cu Obama administration Joe Biden nih hin China cozah hi zei ah a rak rel hna lo i,a cungah a tu Trump nih a tuah mithil bantuk tuah tlak ah a rak chia hna loh.asinain Obama administration Joe Biden chan lio ah American nih China a hmuh ning bantuk cun Trump cozah cu China nih a zoh sawhsawh lai loh tiah a chim.\nCun hi konghe pehtlai in Trum nih cun President Xi Jinping he a rauh hlan ah G-20 Summit ah ton biaruahnak a nei t’han lai i cu hlan ah biachahnak kan tuah cia bantuk in China nih a cohlan duhlo a si ah cun China ram cu a tu nak fak in kan den ko rih lai tiah Trump nih a chim.\nTagged China Cozah Nih American Cozah Nih China Cozah Cu Kan Nunbu In Ei Dih An Kan Timh A Ti\nIsrael Cozah Ralkap Zei Maw Zat Cu Awr Zungkhat Ruangah Fak Taktak In Dantat An I Huah Ai →\n← American Cozah Nih Turkey Ram Cu A Tih Cang Zei Ruangah Dah A Si?


A Poi Ko : Palik Nih Tlaih Dingin Kan Chin Mino Hmmanthlaak Cu An Taar Cang. – The Chinlung Post\nA Poi Ko : Palik Nih Tlaih Dingin Kan Chin Mino Hmmanthlaak Cu An Taar Cang.\nApoi tuk hringhrang nihin chungah mahtluk ngaihchiatnak kan ton lio ah, kan mah le ram cia cungah mah ti bak khin, kan Chin mino minung 5 bak cu Ralkap nih tlaih dingin an hmanthlaak he an tar hna khi a si. “Tlaih ding ah nawlchuah an si cang. Hakha khuachung hmun kip ah Ralkap le Palik nih an hmanthlaak an taar/benh chih hna .\nMah atanglei min hna Ralkap le Palik nih tlaih an timh mi hna cu an si. 1.Salai Ngun San Aung , 2.Dr. Biak Cung Lian , 3. Salai Van Tin Lian , 4. Salai Elishama , 5. Ni Ceu (Meithat Officer). Sources- The Hakha Times\nRELCHAP : RUSSIA ZONG A LUNGDONG CANG HIH, KAWLRALKAP CU I CEI HNA SEH :Kawlralkap caah thawngpang chia taktak a chuak cang. Kawlralkap thiltuah mi kongah Russia zong an lungdong ruangmang ve ko cang. Kawlralkap he pehtlaihnak or ttuantinak an ngeihmi zong kan chah khawhmi asi tiah an chim cang.Theihcio bangin Kawlralkap adirkamh mi chungah Russia abiapi ngaingai mi pakhat asi. Russia nih cuhlan ahcun Kawlralkap a dirkamh hna.\nSHARE CIO UH, KAWLRALKAP CUNGAH RUSSIA ZONG AA SUM KHO TI LO HIH


Sakaingtaing Kawling Ah Thawngpang Cu Tutan Kawlram Ah A Linsa Bik Asi - News and Media\nSakaingtaing Kawling Ah Thawngpang Cu Tutan Kawlram Ah A Linsa Bik Asi\nKawl ralkap le PDF an i kah i ralkap 40 an thi.Tu hi ral a tho cuahmah ko cnag, Hmunkip ah ralkap cu kah cuahmah an si cang. A zeitihmanh ah ralkap hi anluat ti lai lo. Kah thluahmah an si ko cang lai. Mah le myone cio ah an rak kah cuahmah cio hna. A ral a ṭha deuhmi kan ti lai maw?Kannih Chin ram tiang nih kan kah cang hna. Atangbik ah video rak zoh.\nMindat ah kahdaihnak an tuah chungah SAC ralkap lei in an thazaang an chap thluahmah hna tiah Mizzima nih nihin July 5 ni ah a tarlangh. Mindat ah kahdaihnak an tuah chung, SAC ralkap lei nih an thazaang an chap thluah mah bantukin kahdaihnak an tuahmi ni le caan zong a tling cang tikah kahdohnak a um than kho tiah khuami hna nih an chim.\nCDF – Mindat le SAC ralkap kar ahhin May thla chung ah kahdohnak a zual hma ngaimi cu mipi nan theih dihmi a si. Cu kahdohnak ruangah ralzam thawng tampi an um caah Mindat Pyithut Ohchohzi phu nih tlantlaknak in June 23 in July 4 ni tiang kap hnih kar kahdaihnak hnatlaknak an tuah. Nain kahdaihnak a tuah chungah SAC ralkap lei in thazaang tampi an chap hna tiah mithmutu tehte khuami hna nih an chim\nKahdohnak a um than sual ahcun Mindat ralzam pawl bawmhnak pek cio ding in Mindat khuami hna nih nawlnak an tuah. SAC ralkap he kahdaih hnatlaknak an ceihti lio ah aa tel ve hmi Mindat khuanu khuapa hna phu in U Law Shing Om nih cun kahdaihnak caan kan sauh lai tiah a chim. Mindat khuami cu an ngeihmi hriamnam in,\nChin ramkulh chung a rak kaimi SAC ralkap tapung pawl a kah hmasatu an si i, SAC ralkap he an ikahnak ah a tuar ngaimi khuapi pakhat zong a si tiah Kawl media ngan Mizzima nih a tarlangh hi a si. Mindat kahdohnak ruangah hin CDF – Mindat ralkap pasaltha tampi an nunnak a liam i mipi lei zong zeimawzat an nunnak a liam ve pinah khuami tampi nih inn le lo kaltak in ral an zam hna.\nSingzung Ah Mizaw Chiahnak Hmun A Lawng Ti Lo


HAKHA RUNGTLAANG IN RALKAP UMHMUN KHUAR NING – The Chinlung Post\nJune 14, 2021 admin Knowledge 0\nEditorial: Hakha Rungtlang in Ralkap Umhmun Khuar Ning. Nai hrawnghrang ah Chin ramkulh kan khualipi Hakha ah Ralkap an karh, Kawlholh in Tatmah (mirang in Light Infantry Division-LID) an lu bik a um tbk. nih mizapi lungre a theihter ngai. Atulio kan dirhmun ah, hi bantuk thawng le biachokvai nih milung re a theihter timi cu chim hau lo in, kan i fian mi le theih mi a si ko.\nA dang pakhat cu; Ralkap cawlcangh uknak ‘Military Operations Commands (MOC)’ tiah စစ်ဆင်ရေးကွပ်ကဲမှုဌာနချုပ် timi 21 a um thiam fawn. Hriam ngan kahnak phu pawl an um rih. Siai lei an um. A Phun a tam ko. Zapi kan caah cun fian zong a har kho men. Cu nakin a biapi deuh mi cu, Miphun kan cawlcangh ning an kan zenh caah an thazaang an chap mi a si.\nBREAKING NEWS: HAKHA AH IANG TIAL NU LE A TUPA AN TLAIH HNA


CHRO Le Dean Smith Nih Chin Ralzaam Kong Ah Malaysia I UNHCR Le Australia High Commission An Ton Lai - THE CHINLAND POST\nCHRO Le Dean Smith Nih Chin Ralzaam Kong Ah Malaysia I UNHCR Le Australia High Commission An Ton Lai\nTawk Tling Thang | 2019 February 16| Australia Parliament pakhat a simi Senator Dean Smith, CHRO (Chin Human Rights Organization) upa le ACF (Australia Chin Federation) upa hna nih Chin ralzaam kong ah Malaysia i UNHCR zungpi le Australia High Commission an ton lai tiah kan theih.\nHi kong he pehtlai in ACF Vice Chairman Pu Renny Ceu Lian Mang nih, “Senator Dean Smith tawlrelnak in amah le CHRO upa hna le ACF upa ti in Chin ralzaam kong ah a ralaimi February 27, Malaysia ah kal in Malaysia i UNHCR zung le Malaysia i Australia High Commission upa ton biaruahnak kan ngeih hna lai. Senator Dean Smith cu American Baptist Churches pawl nih bawmhnak an hal i camping tuah ding in ca zong an kuat cang” tiah The Chinland Post ah a chim.\nAustralia Prime Minister Scott Morrison le Australia Chin upa le CHRO Riantuantu hna\nHi kong he pehtlai in CHRO in Program Director, Nuhrin Covo Fimcawnnak le Biaknak Zalonnak (Human Rights Education and Freedom of Religion or Belief) a simi Salai Sang Hnin Lian nih, “February 27 ahkhin kanmah CHRO le Australia lei in a ra dingmi upa hna he Malaysia i Chin ralzaam upa ton biaruahnak kan ngeih hmasa hna lai. Cun, February 28 le March 1 ahkhin Malaysia i UNHCR zung upa le Australia High Commission upa he ton biaruahnak kan ngei lai” tiah The Chinland Post ah a chim.\n2018 January thla lio ah Chin ramkulh, Thantlang peng, Tikir khua tiang amah pumpak hrimhrim in a rak tlawngmi Australia Parliament in Senator Dean Smith nih February 13 ah tuahmi Australia Parliament ah Chin miphun le Chin ralzaam kong a kan chimphuan piak hnu ah atu bantuk in Malaysia ah kal than an i timh hi a si.\nAustralia Chin Zatlang Bu (Australia Chin Federation-ACF) hruainak in 2018 December 3-4 ah Australia rampi Uktu Bawi Prime Minister, Minister a dangdang le cozah riantuantu, MPs le ramleng pehtliahnak tuanvo ngeitu hna cu Chin miphun ralzam kong le Chin miphun kong ah Chin Human Rights Organization (CHRO) riantuantu upa hna he tonbiaruahnak an ngei.\nHi lio cu Senator Dean Smith tawlrelnak in CHRO nih a voihnihnak cozah an ton a si. Kan hnu 2017 September ah CHRO in Salai Bawi Lian Mang le Salai Za Uk Ling nih Australia cozah tonnak voikhat an rak ngei bal cang. Atutan hi a hleikhun in hlawhtlinnak cu cozah lubik le riantuantu tampi an ton hna tiah kan theih.\nCu lio i tonbiaruahnak an rak ngeihmi rian pehzulh in tutan ah Malaysia ah kal in tuanvo ngeitu upa hna ton biaruahnak ngeih than an timh hna hi a si. Australia ram tuanvo ngeitu upa hna ton biaruahnak an ngeih dih hna hnu ah Malaysia i Australia High Commission upa zong ton chih an timh hna hi a si.\n2018 kum June thla lio ahkhan Australia ram in Senator Dean Smith nih Chinram le Chin ramkulh ah nuhrin covo a um lonak kong le nihin ni tiang Chin Ramkulh ah zalennak taktak a um lonak kong cu UNHCR zungpi, Geneva ah ca a kuat.\n“UNHCR zung nih Chin ralzam pawl lam nan hunpiak nakhnga ding a biapi. A herh rih. An ram kir than ding ah thinphannak dirhmun a si rih tbk. amah pumpak hmuhmi kong le Chinram ah zalennak a um lonak kong a tialmi cu Senator Dean Smith nih Geneva ah a kuat” tiah Pu Renny Ceu Lian Mang nih cun a chimchap.\nAustralia hluttaw ah MP pakhat a simi Senator Dean Smith cu January 23 ah Hakha a phan i January 26 zan tiang a caam hnu January 27 ah Kalay ah a kir than. Chinram a caam chung ah Chief Minister Salai Lian Luai telh in Chinram cozah bu, hluttaw speaker Pu Zo Bawi, Hakha khuanu, khuapa, Chin zatlang bu, CNF, biaknak lei hruaitu upa, CCU riantuantu, Chin Media, siangngakchia bu, Hope Blood Donor Organization, ramkhel party le MP a tuan liomi palai pawl he ton biaruahnak an ngei kho.\nCun, Hakha sii-innpi, Hakhathar, Hakha Khuahlun a rawkralmi, HBA tualrawn velchum, Ralkap Tidil a rawkralmi, Khuacuanhnak tlang, Hlawhtling thlacamnak tlang, Solomon Van Hre inn, Thantlang CNF zung le Tikir Dam tibantuk hmun ah vehvatnak le tlonlennak a va ngei kho.\nSenator Dean Smith hi Australia ram senator (hluttaw) lakah a hmasa bik Chinram a rak tlawngmi a si. Senator Dean Smith hi Australia ram ah senator (MP) 76 an um, cu lakah senator pakhat a si. Kawlram hi voili 4 a phan bal cang. Australia ram in cozah le senator vialte lakah 2018 January thla ahkhan a hmasa bik Chinram a rak tlawng. Hakha lawng hmanh si lo in Thantlang peng VP Henry Van Thio chuahkehnak Tikir khua tiang a va phan khomi Australia senator pakhat a si. Naypyidaw ah Vice President Henry Van Thio zong a va ton tiah kan theih.\nSenator Dean Smith Laitlang a khuallam cu Australia ram ah khua a sami Australia Chin Federation Vice Chairman le Chin Charity in Chairman a tuan liomi Pu Renny Ceu Lian nih a rak zulh.\nSenator Dean Smith cu Chinram a rak phak lio le Australia Day (National Day) aa ton caah Hakhathar nu upa hna he Van Hre Nunphung Hmuhsaknak inn ah Australia thantar thlirnak le Lai laam laampi nakin January 26 ah sunglawi ngai in caan an hmang. Australia Senator lakah a hmasa bik Chinram a phanmi lawng si lo in Australia cozah chung in Chinram ah a hmasa bik Australia Day a hmangmi senator pakhat zong a si.\nPrevious Perth Western Australia Ah Lai Ram Ceu Nih Zatlang Le Zuamcawh He Champion A Co\nNext 2019 Dallas CND Paih Zuamcawh Ah Uk Ling Thang Nih Bual A Co


TU CHUN KALAY LEH CHIN STATE NEWS UPDATE – Thechinlandtoday\nTU CHUN KALAY LEH CHIN STATE NEWS UPDATE\nadmin July 21, 2021 Leave a Comment on TU CHUN KALAY LEH CHIN STATE NEWS UPDATE\nTuzaan Kalay Kahdohnak ah SAC Ralhrang 2 an Thi, Pu Cung Hu nih Oxygen Alak in Hakha Khuami a Hrawmh Hna, Mindat ah Ruak Phorhnak Motor a Har caah Motorcycle in an Phorh, Mindat lei ah SAC Ralhrang nih Motor 16 in an Kal Hnawh Hna, Matupi in a rami ralhrang pawl meng 70 zawn Leshi khua ah riah an tim.\nTuzaan sml. 8:00 hrawng ah Kalaymyo ah SAC ralhrang le PDF-Kalay karlak kahdohnak minute 15 chung hrawng a chuak i, SAC ralhrang 2 an thi, tiah PDF-Kalay nih thawngpang an chuah, Kannih PDF-Kalay lei tu cu him tein kan kir kho cang hna,” tiah thawngthanhnak ah an langhter chih. Burmese.\nPu Cung Hu nih Oxygen Alak in Hakha Khuami a Hrawmh Hna, Hope Blood Donor Organization dirhtu Pu Cung Hu nih Oxygen a herhmi hna nih man loin rak i lak khawh a si, tiah theihternak a tuah. HOPE Blood Donor Organization (Hakha) nih Oxygen dawp a herhmi hna ca ah kan ngeihchun Oxygen cu man loin nan hman khawh naklai kan si khawh chung in kan i zuam lai.\nOxygen rak lak ding ah Motor na ngeih lo ahcun nan innhmai ah kan rak in pek hna lai. A tuahning kan in chimh hna lai. A haang rawn man siseh, phorh man siseh, ahohmanh phaisa nan pe hnga lo,” tiah Pu Cung Hu nih a Facebook ah a ttial.\nNunnak thaw hi atulio ah cun a man khiah khawh lo lio caan a si. Bawipa sin in “Nunnak Thaw” cu man loin kan hmuh bang in kannih zong nih man loin “Vawlei Thaw” cu kan in pek ve hna lai,” tiah Pu Cung Hu nih a ttial chap.Pehtlaihnak Phone:- 09 400 30 5298 – 09 400 90 5298\nMindat ah Ruak Phorhnak Motor a Har caah Motorcycle in an Phorh, Mindat khua ah miruak phorh nakding motor lei harnak kan ton caah motorcycle in ruak kan thir i kan vui,” tiah Mindat zatlang mibawmtu bu chungtel Ko Ling Law nih a ttial. A nunnak a liammi hi U Ha Thang Ki a si i, Gangaw District fimcawnnak zung ah Assist. Director a si. CDM ah aa telmi a si i Mindat khua an inn ah ruah lo piin a nunnak a liam. “Zawtnak dang a ngeimi a si i cu zawtnak cun a thi,” tiah an langhter.\nMindat lei ah SAC Ralhrang nih Motor 16 in an Kal Hnawh Hna[Updated] – Pakokku in motor in a rami SAC ralhrang pawl Mindat he meng 18 a hlatnak Kyauhthut vanlawng bual ah an ttum hna.\nMatupi in a rami ralhrang pawl meng 70 zawn Leshi khua ah riah an tim. Nihin chun hnu ah SAC ralhrang motor 16 cu Pakokku in an i thawh i Mindat lei ah an kai hna.\nAtu zaanlei sml. 4:00 hrawng ah Kungbo timi hlei an tan. Motor pakhat ah ralhrang 15 hrawng an i cit hna. Hi SAC ralhrang pawl hi Pakokku ah hram a bunhmi battalion no. 101 in ralhrang pawl an si hna. The Chin Journal.\nKalay Mipi Venghim Tu Ralkap Nih Rallokap Pawl Cu An Phomh Ko Hna Hih →\n← Kan Chin Ram Mindat Zawngah Tulio Zawtnak Ruangah Harsat Nak An Tawng Tuk Cang Ee


Union Day Ni i Salai Van Bawi Lian Nih Bia A Chim Mi Ah, Police Le Ralkap Kong A Chim Mi Hi Zeitin Dah Na Ruah? – Chintanbo\nUnion Day Ni i Salai Van Bawi Lian Nih Bia A Chim Mi Ah, Police Le Ralkap Kong A Chim Mi Hi Zeitin Dah Na Ruah?\nFebruary 13, 2021 admin CHINNEWS 0\nNihin bia a kan chimpiaktu Salai Van Bawi Lian bia a chim mi ah, Kum 70 chung hrem a tuar mi Chin miphun lungrual tein tho cang usih. Nihin hi tho cang usih, kan ram kan vawlei kan miphun nih atu theng ah nangmah le keimah hi a kan herh.Nihin hi Pyidaungsu ni a si bantuk in Pyidaungsu a sertu, a ngeitu miphun kan si. Kan pu kan pa hna ni Federal caah, Democracy caah nihin hi minsen an rak thut ni a si.\nCu ca ah nihin i nangmah le keimah kan aumi hi a sawhsawh a si lo, kum 74 chung kan rak tuarnak, kan rak innak pawl nihin hi ka au than mi a si.Lamzawhnak ah a ra mi ka ule ka nau, ka miphun hawi hna kan dihlak hnu thul loin hmai kan nor chin hna lai. Ral tha tein kan doh lai, kan doh mi hi zeidah a si ti kan i fiang cikcek cang. Nihin hi a bu kan i do lo, party kan i do lo, pumpak kan i do lo kan ram nih a huap bik mi RALKAP uknak kan doh mi a si.\nA minung in kan i hua lo, ralkap kan in hua hna lo, palek kan in hua hna lo. Ralkap le palek vialte mipi nih cawmmi nan si ca ah mipi kan tanpi uh, kan dirpi uh. Kan pu kan pa hna nih nihin hi Federal Democracy kan ngah khawh nakhnga minsen an thut ni a si i, khakha a rannak in rak kan pe hram uh, kan pe cang uh. Nan tlaih mi, nan hrem mi vialte hna rak kan thlahpiak cang uh. Zeidang chim loin nihin hrim ah rak kan thlahpiak dih uh.\nCu lawng si loin Cozah riantuan vialte hna nan lungre thei hrim hlah uh. Nanmah hi kan ram ca ah a biapi cemmi nan si ca ah CDM cawlcanghnak ahhin i tel ding in kan sawm hna. Kan ram hi atu nanmah kut cung ah a ummi a si i, nan i tel ahcun atu kan doh mi hi kan tei hrimhrim lai. Nan rian hi nan hmuh than te hrimhrim lai.Cu a si ca ah, nihin i kan tuah mi, kan aumi hi hnu ah kir hna hlah usih, kutsih in hmai ah fong chin rih ko hna usih.\nCredit: Hakha Campaign For Justice\nCei Cang Hna Seh: Ralkap Thil Tuah Mi Cu Su Kyi Le A Party Nih, International Court Ah Taza An Cuai Cang Hna Lai.\nSandah Piak Mi Pawl Caah Theih Ding,Police Le Ralkap Nih An Nin Tlaih Hna Ah C un.


Ralkap thil tuah mi, kawlram a hninh ngai mi; an Pahnih in ralkap thawnginn ah chia ansi cang\nKawl ralkap pahnih thil tuah mi, tih nung tuk mi, nu pakhat cungah an tuah mi bantuk in an cungah tuah a si ve cang lai. Ralkap si ruangah mah bantuk in mi nu cungah an tuah mi a thei mi poah nih an tih i an lou ngai.\nJuly ni 16 ah, Karen State, Phapung Twonship Pulo Tha ah nu pakhat cu ralkap pahnih nih meithal in thih lak in an kah hna. An kah hnuah a thil an ruk piak. Mah pahnih hna hi July 20 ah an tlaih cang hna tiah thawngthei a si\nPulo Tha khua pawngah um ralkap camp ah ralkap pahnih, Tan soe Lwin le Heng Min Htat nih cun July ni 16 zinglei ah, ralkap nawl lo in meithal pahnih cu an lak i, zu dawr ah zu an ding ti hna. Tan Soe Lwin nih cun dawr ngeitu nu sui cu lakpiak a tim,\ndawr ngeitu nu nih a duh lo caah fakpi in an buai, mah bantuk in an buai lio ah meithal cu nih akah i, dawr ngeitu nu cu a thi.\nMah bantuk thil a tlung caah ralkap pahnih cu an tliih, an tlih hnuah July 20 ah ralkap camp ah an va kal than. Ralkap pahnih hna hi ralkap thawnginn ah chia an si, ralkap dang hmangin an kawng hi ceipiak an si lai tiin ralkap lei hotu nih a chim. Crd-RFA Burmese\nBe the first to comment on "Ralkap thil tuah mi, kawlram a hninh ngai mi; an Pahnih in ralkap thawnginn ah chia ansi cang"


US Nih Kawlram Cu A Duh Tik Poh Ah A Kah Khawh,A Ruang Cu? – Chintanbo\nUS Nih Kawlram Cu A Duh Tik Poh Ah A Kah Khawh,A Ruang Cu?\nHi kong ah a buaimi kan tampi caah thil pahnih zohchih in US nih a duh cun zeitik caan poh ah Kawlram ralkap hi a tuk khawh ko timi kan zoh lai.(1) U Than Shwe hruaimi ralkap nih kum 15 chung an suaimi 2008 upadi kan zoh tikah Upadi Dal 1 nak pohma 42(b) ah a ummi cu Kawlram chung ah ramdang ralkap or hriamtlai luh lo or um lo ding tiah aa tial.\nA sinain atutan ralkap cawlcangh nak kan zoh tikah Tuluk ralkap 300 leng Kawlram chungah an lut i mipi doh dingah a hman hna. Cucu upadi leng a si caah anmah ralkap suaimi upadi cu anmah nih an buar cang.An duh cun US siseh zeibantuk ram zong nih Kawlram an doh or kah khawh. Upidi nih a tlai kho ti hna lo.\nCun a minung Kawlram ummi zong Kawlram chuah taak uh tiah an ti cang hna. A fiangmi cu UN nawlpeknak hau loin a power a hman lai i Kawl ralkap hi a kah te ko lai ti cu a fiang.\nRamdang a kah i amiak mai a zoh bantuk tu cu a si hnga lo.\nCredit: Tluang Ceu Thang.\nDaw Aung San Su Kyi Cu Ralkap Council Nih Ni Hin Ah Case Pakhat An Chap Piak.


US Chinmi Nih Theih Le Ralrin A Herh Taktak Mi – Chin World News Evening\nDecember 17, 2019 Salai Van Theihtlei\nDUI voi zeizat dah na ngah, tiah ka hal. Voikhat lawng ka ngah, a ti. Zeihmanh na lungrethei hlah, na thinphang hlah. DUI voikhat hnih ngahnak ruangah Kawlram ah kuat khawh asi lo, kuat phung zong asi lo. Cucu kuat tlaak sualnak (deportable crime-offense) asi lo. (Amahbelte, phungninglo (illegal) in US ah a rak lutmi le a ummi cu voikhat te DUI ngah zongah kuat khawh colh asi.)


Myanmar Ralkap Lutlai Fale Pawl American Luhnak Nawl An Hmu – THE CHINLAND POST\nMyanmar Ralkap Lutlai Fale Pawl American Luhnak Nawl An Hmu\nTCP-Kalay| 2018 August 13| American ramkomh cozah nih Myanmar ram cung ah a chiahmi phihkharnak le dantatnak pawl cu President Trump cozah nih tlamtlingte in an zul lo tiah American ramkhel media phukhat a simi POLITICO nih August 10 ah a thanh.\nPhihkharnak upadi ning in Myanmar ralkap chung in lutlai hna le an chungkhar vialte American ramchung luhnak visa pek lo ding in a khamnak kumkhat a si cang. Asinain, senator pawl sin in hmuhmi tette ning in cun tukum January thla in atu tiang American cozah nih Myanmar ralkap lutlai pawl telh in pension a la cangmi le a tu lio ralkap rian a tuan cuahmah rihmi lutlai cheukhat in an fale a tlawm bik minung 5 cu American ramkomh ah an ra i khua an sa tiah an chimphuan.\nMyanmar ralkap lutlai pawl phihkharnak upadi an tuah ko nain American ramleng ministry zung nih miphun sipuazi thanchonak caah mi pumpak in ramchung luhnak visa pek khawhnak nawl a ngei.\nAtu lio ralkap lutlai bohmuchoh pakhat fapa cu hmailai ah Bio Science lei research caah hruaitu pakhat a si kho, cu ruang ah American miphun thanchonak a si kho lai ti in ramchung luhnak visa an pek. Cu bantuk in Bohmuchoh pakhat i a fanu zong social relation fimthiamnak a cawnmi hi Myanmar ram caah man a ngeimi a si caah American thanchonak caah he aa tlak ti in a dangte in visa an pek hna tiah theih a si.\nCu bantuk in ralkap lutlai fale pathum zong American ramchung luhnak visa an pek hna tiah POLITICO media nih a thanh. Washington Myanmar embassy zung ah rian a tuanmi ralkap lutlai fanu pakhat zong ramleng ministry zung nih visa pek awk a si tiah a chim. Cu pin ah Myanmar ralkap lutlai hna fanu a tlawmbik minung pahnih zong visa an pek hna tiah an chim.\nPrevious Tiral Harnak A Tongmi Caah Ooredoo Nih Kyats Nuai 10 A Hlut\nNext မေလးရွားျပန္ ခ်င္းဒုကၡသည္ (၂)ဦး ရန္ကုန္ေလဆိပ္ ဖမ္းဆီးခံရမႈႏွင့္ ျပည္ပေရာက္ခ်င္းဒုကၡသည္အေရး\nNCA min a thumi phu 7 le ASEAN Special Envoy tonnak an ngei lai\nKalaymyo, Tintha khuami 5,000 leng bawmhnak an herh\nKIO Headquarter nih No. 15 Palik training dihnak an tuah\nMindat kahdohnak ah hngakchia pakhat le CDF-Mindat hriamtlai pakhat an nunnak a liam


Western Melbourne Chinland Club ( WM CC ) hruaitu thar thimnak an tuah khawh cang! – Daily Post TV\nWestern Melbourne Chinland Club ( WM CC ) hruaitu thar thimnak cu Bawipa umpi nak le thimnak hruaitu kan pale hruainak thawngin tlam tling tein kan liam cang. WM CC hruaitu thar nih 2019 – 2021 tiang an kan hruai cang lai. Hruaitu thar hna cu ;\n Chairman : Pu Rung Ceu Khaimi\n Vice-chairman : Pu Ha Khaw\n Secretary : Pu Tial Awi Sang\n Asst-Secretary : Pu Sang Hlun\n Treasurer : Ma Si\n Asst-Treasurer : Elizabeth Biak Mawi\n Information : Salai Pawlung Thawng, Salai Sang Pum & Salai Bawi Za Cin\n Auditors : Salai Robert Ngun Sang & Pu Duh Hmung Hlawnceu\n EC members : Ngun Uk, Thla Nau, Ni Bor\n Advisors : Pu Sui Thawng, Pu Lian Hmung, Pu Thawng Kam, Pu Ro Uk hna hi an si.\nKan hruaitu thar hna hi Miphun le ram a daw tak takmi lawngte an si caah tutan thimnak cu lung a hmui kho tuk.\nThimnak ah a kan telpi khotu nan dih lak cungah lunglawmhnak chim cawk lo kan ngei. A bik in thimnak a kan telpi khotu kan pastor te Rev. Vabi @ Van Bik, Rev. Dr. Van Cin Thang le Rev. Ram Mang hna nan cungah kan i lawmhnak hi a sang bik. Cun Chinland Club Australia Regional Committee kan Secretary ka u Akalung@ Salai Lian Ding Hmung, thimnak hruaitu Pu Peter Sui Thawng, Salai Lian Hmung le Pu Thawng Kham hna nan cung zongah lawmhnak chim cawk lo kan ngei. Pathian thawng le nan mah thawngin thimank tlam tling tein kan lim khawh cang.\n2017 – 2019 tiang Kum 3 chung WM Chinland Club rian ttuannak ah thazaang a ka petu ka chungkhar, ka rian ttuanti hawi le mipi hna nan dih lak cungah lunglawmhnak chim cawk lo ka ngei. Ka tling thlak lo buin thiam ve seh, cawng ve seh law theih hngalh ve seh ti duhsak nak he WM Chinland Club Chairman rian a rak ka thimtu mipi le kan pale nan dih lak cungah lunglawmhnak tampi ka ngei. Kan rian ttuannak ah chim palh mi le ttial palhmi a um ahcun Bawi Khrih min in ka ngaithian hram u law ti kan nawl hna.\nKum 3 chung kan rian ttuannak ah zohchuh awktlak tiang ka thimmi hna a um i, Cun hna cu Salai Sang Pum, Salai Bawi Za Cin , Rosemary Lahnin le Melbourne Chin Church ( MCC) hna hi an si.\n# Salai Sang Pum cu WM Chinland Club kan treasurer a si i 2018 ah CNF/A ralkap pawl X’mas a tuah piaktu a si caah Chin mi nih zohchuh awktlak pasal ttha a si. Phaisa cazin tlaih zong a fel i a thiam tak takmi a si.\n#Salai Bawi Za Cin cu 2017 Chinland Club Person of the year a kan hmuh piaktu a si i, Chinland Club ram 14 a ummi lak ah a mah nih a kan hmuh piak caah zohchuh awktlak pasal ttha hrimhrim a si.\n#Rosemary Lahnin cu CNF/A caah thla a cam pengmi a si i rian a ttuan hnu ah a hmuh hmasa bikmi lahkhah/Salary bak kha CNF/A falenau zohkhenhnak ah phaisa a kuatu a si caah zohchuh awktlak nu saltha taktak a si.\n💒Melbourne Chin Church ( MCC ) cu Australia ram ah Khrihfa bu a dirh hmasa bikmi a si i 2018 thok in CNF/A zohkhenhnak UCCF ah Khrihfa bu phaisa 1% deng a petu a si caah Australia um Chin mi Khrihfa bu nih zohchuh awktlak a si.\nKan miphun dothlennak caah ngeih le chia chawva le thazang a chuahtu nan dih lak cungah Bawipa tu nih a lettampi in thluachuah in pe hram ko hna seh.\nCrd:Pawlung Salai Thawng TN\nMuidawh Zuamnak “Miss Asia Pacific 2019” Ah Myanmar Miss Kum -14 Wine Ong Chit Moe Nih Winner A Ngah!\nUNESCO ( Ram-193) Ifonh Mi Conference Ah Myanmar Actress Aye Wut Yi Thaung Cu Myanmar Ram Ai Awh In A Tel Kho Ve.


Ramkip Red Cross President nih Naypyitaw ah Min Aung Hlaing a ton | THE CHIN EXPRESS\nRamkip Red Cross President nih Naypyitaw ah Min Aung Hlaing a ton\nVawlei cung ramkip hartong bawmtu Red Cross Ramkip Kawmiṭi (ICRC) President Peter Maurer nih Myanmar khualipi Naypyitaw ah uknak firtu ralkap bawizik Min Aung Hlaing a ton.\nRalkap nih February 1 ah mipi thimmi cozah uknak a chuh thokin, tutan hi nitlaklei ram palai nih avoi 1nk bik Myanmar an tlawn asi.\nNizaan ah Min Aung Hlaing a ton lio ahcun Maurer nih thil biapi 2 a hal:\nRed Cross rianṭuan pawl nih thonginn ah thongtla pawl vehnak nawl kan pe, ti le\nMyanmar ram buainak hmun pawl ah hartong bawmhnak kutka kau deuh kan onh, tiah a hal.\nLainawng pa Min Aung Hlaing nih cun ‘eh (Yes)’ ati lo nain ‘aih (No)’ zong ati lo caah an i tonmi meeting cu a ṭhahnem ko, tiah thil sining hngalmi pawl nih an chim.\n“Min Aung Hlaing cu Myanmar kong UN thawngla le adang pawl nih voi tampi ton dingin an hal nain a cohlang bal hna lo. ICRC President nih a ton thawng hin thongtla pawl bawmhnak le buainak hmun pawl i hartong pawl bawmhnak caah lam a ong deuh ko lai,” tiah Yangon um palai pakhat nih a chim.\nMaurer nih “Ramkip upadi upat law mipi le hliamtong bawmtu pawl ruru hranghrang in lehrulh hi ngol cang” ti zong a hal.\nRalkap nih uknak a fir thokin atutiang ah mipi 840 leng a thah cang hna i 5,600 leng a tlaih cang hna, tiah AAPP nih a langhter.\nAn i ton lio ahcun ICRC president nih Aung San Suu Kyi bantuk thongtla minthang theng si loin thongtla vialte vehnak nawl a hal.\nTuni hi ASEAN Chairman le Secretary-General nih Naypyitaw ah Min Aung Hlaing ton an timh ve. ASEAN hruaitu 2 nih ralkap dotu pawl zong an ton hna lai tiah Reuters nih a thanh, nain NUG an tong ve lai maw ti balte cu a fiang rih lo. Meeting dih hnu ah thawngpang thar kan ṭial ve te lai.\nAtu lio ASEAN chairman le secretary-general cu Brunei ram veve an si. ASEAN lutlai cu a changchang in ṭuan asi i tu kum hi Brunei nih a ṭuan lio si.\nHmai zarh hi China ram ah kum fatin tuah tawnmi China le ASEAN ramdang vuanci pawl meeting an tuah ve lai. Myanmar um China sipuaizi/company pawl an him lo chin lengmang caah Myanmar kong hi biapi bikin an ceihte lai tiah zumh asi. A buaithlak takmi pakhat cu, kum tin China-ASEAN meeting cu a changchang in caan tlaih si i tu kum hi Myanmar tlaih caan asi.\nICRC President Maurer cu Switzerland cozah palai hlun asi. Kum 2012 in ICRC ah rianṭuan cangmi si. Kum 2013 January ahkhan Myanmar a rak tlawng i mah lio President Thein Sein a ton. ICRC president vialte lakah a tlawng hmasa bikmi si. Mah thokin Myanmar ah Red Cross rianṭuanak a karh cuahmah.\nMyanmar ram ah Red Cross (International Committee of Red Cross – ICRC) a luhnak hi kum 30 hrawng si cang. Ralram i hartong pawl tirawl le ngandamnak an bawmh hna. 2016-2017 ah Rakhine state in Bangladesh ah a zaammi Rohingya pawl zong tampi an rak bawmh hna.


Ṭūṭīʹnāmah. (Collection) - Brigham Young University\nThe collection Ṭūṭīʹnāmah. represents a specific aggregation or gathering of resources found in Brigham Young University.\nThe Resource Ṭūṭīʹnāmah.\n1 Items in the Collection Ṭūṭīʹnāmah.\nTotā-kahānī : or, Tales of a parrot ; in the Hindūstānī language, translated from Muhammad Kādiri's Persion[!] version called Tūtī-nāma ; by Saiyid Haidat Bakhsh, surnamed Haidarī\nContext of Ṭūṭīʹnāmah.\nTotā-kahānī : or, Tales of a parrot ; in the Hindūstānī language\n
 Data from Ṭūṭīʹnāmah. - Brigham Young University
\nData Citation of the Collection Ṭūṭīʹnāmah.


RAM CAAH SALAI LIAN THA THANG NIH A NUNNAK A PEK, RIP – The Chinlung Post\nCDF-Thantlang in Salai Lian Tha Thang nih ram caah nunnak a pek. CDF-Thantlang in Salai Lian Tha Thang nih September 4 ah ram caah a nunnak a pek, tiah CDF-Thantlang nih September 5 ah upat peknak le ngaihchiatpinak cathanh an chuah. Salai Lian Tha Thang nih a tantaak mi chungkhar kan ngaihchiatpi hna. Ram caah aa pumpeknak, a cawlcanghnak le nunnak tiang a pek mi kan upat. Aa ruahchan mi uknak thalo hrawh ding le Federal Ramkomh ser nakding ah ral kan do rih lai,” tiah an cathanh ah an tial.\nအထူးဝမ်းနည်းကြေကွဲခြင်း, Chinland Defense Force-Thantlang အဖွဲ့ဝင် ဆလိုင်း လျန်ထာထန်း သည် အကြမ်းဖက် အာဏာသိမ်းစစ်ကောင်စီရန်မှ ချင်းပြည်သူလူထုများကာကွယ်ရန်နှင့် မိမိသစ္စာပြုသော အမျိုးသားရေးနှင့် တော်လှန်ရေးအတွက် ၂၀၂၁ခုနှစ်၊ စက်တင်ဘာလ (၄) ရက်နေ့၊ ချင်းပြည်နယ်၊ထန်တလန်မြို့နယ် ရှေ့တန်းတစ်နေရာတွင် နိုင်ငံနှင့် လူမျိုးအတွက် အသက်ပေးလှူသွားခဲ့ပါသည်။\nအမျိုးသားတော်လှန်ရေးအတွက် ဆလိုင်း လျန်ထာထန်း ၏ ပေးဆပ်မှုအပါ် ကျန်ရစ်သူမိသားစုဝင်များ၏ ဆုံးရှုံးမှုကို မျှဝေခံစားရပါကြောင်း၊ မိမိတို့သည် ဆလိုင်း လျန်ထာထန်း မျှော်မှန်းခဲ့သည့် စစ်အာဏာရှင်ဖြုတ်ချရေး၊ ဖက်ဒရယ်ပြည်ထောင်စုတည်ဆောက်ရေး အတွက် ဆက်လက်တိုက်ပွဲဝင်သွားမည်ဖြစ်ကြောင်း၊ တော်လှန်ရေးအတွက် ဆလိုင်းလျန်ထာထန်း ၏ ပေးဆပ်ခဲ့မှုများ၊ စွမ်းဆောင်ခဲ့မှုများကို ဦးညွှတ်ဂုဏ်ပြုလျက် မှတ်တမ်းတင် အပ်ပါသည်။Rest in Peace our fallen Hero! Credit: Chinland Defense Force- Thantlang\nCabia Dang: Na ngeihcun mi te kha angei ve lo mi pek/cheuhbauh caan si. Ramchung ralthawh (Civilwar) le mangttam hi aa zul pengmi a si,civilwar taktak kan luh hlan hmanhah kawlrawn leiah eiawk ngei lo 20% tluk deng an si manh cang caah ralpi taktak kan luh cun 60% hi eidin awk ngei lo kan site kho. Chin miphun cu tlawmngai mi miphun,tlangzam ahmangmi,sa aa hlehmi miphun, Innpa chakthlang aa lengkai le harsa hna a zuanhnawh le bawmchan mi miphun kan kokek nungziamawi kha tu kan boruak ah atakin langh ter cio hna usih.\nSazam tam deuh kan tlunpi hmanhah mah chungkhar lawng eika thaw lo,innpa ahleh le cheubau siangmi miphun kan nunphung kha fekte in itlaih le langhter peng rih usih. Tulio Chinmi kan dirhmun ahcun kan ngeihmi a bikin eidin tirawl kha anei ve lo mi sinah cheuhbauh le pek/tthenh ve ding dirhmunah kan dir,cucu Pathian duhmi le Bible nih a kan cawnpiakmi zong a si.Civilwar aa thawh hnik cang, tuhnu pinlei khin civilwar taktak cu a chuak te lai caah abikin eidin leiah harnak tampi kan tong te hna lai.\nChinmi cu pumkhat kan si btk in ralthawh lio tal ahcun kan ngeihmi chunte kha a ngei ve lo mi sinah pek sian ve le I cheuhbauh cio haumi a si. Chawdawr tuahmi hna nih ralthawh harsat ruangah na chawdawr thilman kha alet 2/3 in caanrem la in kai ter hrimhrim lai cih. Na dawr thil man mahti na kai ter ahcun Dalan,laante na si tinak. Na chawdawr kha a zatawk tein ahlep tuahte,caanrem lak riangmang in alet in kaiter hlah.\nNa chungkhar pi lawng nih pawkhim te in eiding peng law,na pawngkam eidin awk ngei ve lo hna rawlttam tihal in an um na hmu ko nain na pek sian ve lo cun,na thih hlanlo mah cucu na mitthlamah a cuang peng lai,na lungrethei ziar peng lai tinak si.Tangka na ngeihchun mi kha angeilo coih caan a si,eidin na ngeihmi te kha a ngei ve lo mi pek/tthenh caan a si,ralthawh lio caan talah cun kan pianthar man langhter hram usih.\nMahpi lawng puar kengkung in ei,midang ttam hnianghnuang in umter loding,facang dip khat kan ngeih cun dip tan pek sian ding si.Cucu Chin miphun kan kokek in rak kalpi mi kan nunziamawi asi peng. Ram 3nk ummi hna nih na chungkhar ca lawng ruat hlah,na chungkhar na chawnh le tangka na kuat pah tikah tihin hal chih tehna ka chung le hna, kan innpa le kan khua hna eidin leiah hodah a ttamhal”kan kuatmi tangka hi aherh ningin rak cheubau vete hna ulaw”timi caan ah kan dir kha philh hlah usih.\nTulio kan caan hi duhfah hauk-kauh le a miakmai hmuh itimhnak caan a silo,ngeihchun mi tete I cheuhbauh caan si,aa daw lole aa rak i ralmi hna idawt caan,irem caan zong a si. Tuan lio kan rak isiknak le remlonak kan sining hna kal takin pakhatah dirin ifuntom caan,tlengkhatah tthutti in tuanzai rel tti caan a si.Credit: Chinland 7 post


Tuluk Ram I Hneksaknak An Tuah Mi Pakhat Nih Vawlei Pi A Lau Ter Dih Tthan - Mizo Journal\nTuluk Ram I Hneksaknak An Tuah Mi Pakhat Nih Vawlei Pi A Lau Ter Dih Tthan\nPosted By: Ma Remi February 15, 2020\nTuluk ram ah hneksaknak an tuahmi pakhat cu siibawi thiamsang tampi nih an soisel taktak. Spain sii lei thiamsang pawl nih minung takpum chungah a ummi Stem cell le zawng (chimpanzee) i a ci (bawhang) cawh in minung caah a herh mi taksa thlennak caah a herh mi zawng cikor tampi serkhawh nak cu Tuluk ram ah an hneksak an tuah khawh cang.\nHi ti hneksaknak an tauh mi hi a tlam a tling kho cang i zawng cikor zong an keuhter khawh cang lai tiah an ti. An rak hneksak dan cu minung ah a um mi stem cell kha zong i a cikor (hang) he an cawh i zawng a nu chung ah an rawn. Stem cell hi minung i kan ruh le tissue a karter tu asi. Zawng nu cung ah an rawn mi ruangah zawn nu cu nau a pawi i Zawng le Minung bantuk a cawh mi zawgfa ngeih ding asi.\nZawn nu nih a pawi lio mi nau cu ni 14 asi hnuah an tluak rawk ding in an tuah hna i tihmi ngeilo dingin an tuah piak hna. Spain i tiamsang pawl nih a zapi in cun chimphuan an duh lo i Spain ram ah tuah a ngah lo caah Tuluk ram ah an rak tuah hi asi. Hi hi zawtnak a ngeimi pawl takpum thlen i thlop a haumi caah ruah in tuah asi tiah Estrella nih a chim.\nCikor (gene) hi cotrol tuah kho loin saram thuak chungah minung thlauk hi va i rawng seh law zeidah a lawh hnga timi kong zong Dr. Angel nihcun a chim. A dang siilei thaimsang pawl nih fak piiin an rak soisel ko bu ah mah hneksak nak cu Tuluk ram ah an tuah khawh cang. Hi nih a chuah pi lai dingmi thatlonak vialte cu vawlei pi nih intuar asi te hoi lai. A tu ahcun result cu an chauh kho rih lo. Ref: Dr. Min Nwe Khant\nBe the first to comment on "Tuluk Ram I Hneksaknak An Tuah Mi Pakhat Nih Vawlei Pi A Lau Ter Dih Tthan"


Kannih Tar Pawl Cu Kha Bantuk Biakinn Tha Ahcun I Pumh Thai Khawh Ti Lai Lo Cu Ka Ti Ah Hme Cu Ka Celh Lo Tuk Cu Aw – My News\nKannih Tar Pawl Cu Kha Bantuk Biakinn Tha Ahcun I Pumh Thai Khawh Ti Lai Lo Cu Ka Ti Ah Hme Cu Ka Celh Lo Tuk Cu Aw\nadmin June 9, 2022 Leave a Comment on Kannih Tar Pawl Cu Kha Bantuk Biakinn Tha Ahcun I Pumh Thai Khawh Ti Lai Lo Cu Ka Ti Ah Hme Cu Ka Celh Lo Tuk Cu Aw\nKa hmur cip ko ning ka ti ah ka thinlung phurh a rit chin. A chinchap ah nihin ah TBC biakinn kangh thawng nih a hon chilh chih hoi i phurh hi a rit tuk. Hon sah ahhin phurh tal a zaang deuh la tiah ka hon phuan than ko.\n“Saya, kan biakinn kangh cu a faak tuk hme cu. Kannih tar pawl cu kha bantuk biakinn tha ahcun kan i khawm manh ti lai lo. Kan biakiinn pumh, hi tluk i ka ngaih i i pumh thai khawh ti lai lo cu ka ti ah hme cu ka celh lo tuk cu aw” ti i kum 70 reng lo member nih mithli tlak bu i a ka chawnh cu lungthin kuai a zual.\nKan Jerusalem Temple pi ko ngai, zah hngal lo, satan khuahrum nak sual, sual erlet sual, sahraang nak hraang, aan pei ralhrang hna i an kan thah, an kan nawn i khuai bu tthio in an kan tthio hlei i, sualnak ngei lo kan biak runpi ko ngai thisen neh mi an kut par mei i hon ciamh dih ko ngai cu, kan thinlung hi lungdo hmahnai hngerh in a kan hngerh, kan cekne tiang a ka runh. Mi khuachin le run rep lo tang in, member vialte zaang zun thluahmah le hraam lengmang in, ruakinn tah in kan tap, mithi ngaih in kan ngai, thi zun tuar in kan tuar. A ho za domh manh lo kan biakrunpi ciamh ruangmang ko ngai cu, fak hlei khun tuk ai tiin.\nKan rauthla tiang hmanh ah kan i lungsak kho ti lai lo.\nVaca run bang biakinn sak i kan rak kal tti hna le, pi le pu hna zong, caan sau hman manh lai lo an i hngalh ko bu i kan nun lio i biakinn satu kan si ve cu Pathian thluachuah a si an ti i kengkul bu he vai tuhmui le belca an tlaih le paiper i lei vawr an phurh i thirkhenh an phawi ti lio, hngerhte run bang kan hmun chunh, leivawr thiar le concrete toih tti lio, kan ngeih leng tiang biakinn caah tiin chaw kan khawlh le kan pek tti vialte, kha tluk kan teirial tti le lungkhat in kan sak ti lio vialte, rianttuantu cheukhat, hliam le khuai le sizung le siikhan tiang an phanh zong ah Bawipa biakinn ca ahcun a phu ko an rak ti kha mu. Nihin cu, ruhro hna hmanh lungfak le thinhang in an au len ve hrimhrim ko lai.\nKhuaivah bu bang a chung tlum loin Pathian kan biak tinak, thlaza kan cam tti le thluachuah kan hal ttinak, Thawngtha tinung kan tlanh tti le kan din tti i thlarau rawl ttha kan i hrawn tti tawnnak, a ram ca i chaw kan pek tti i kan aw ngeih chun chuah in hla thiang kan sak tiinak, Bawipa zanriah kan hman ttinak le chungkhar thar kan ser tawnnak, khual tlung mi leng hna zaa kan chanh hna i miphun ca i bongmal kan sawm ttinak, hringtu nu le pa upat kan pek hna i thluachuah kan ham tawnnak, kan fahniang hna Pathian sin i kan pekchanh tawnnak, zarh fatinte i tuai ur i sunday School kan kai tawnnak, nih le kheh he mino vialte hlaremh kan cawn tinak, Pathian sin i kan thilrit kan tthumh i thazaang thar kan lak tawnnak, Hruaitu vialte Khua kan khan i lai kan rel tinak, riantuantu hna ni fatin te cathiang kan rel, thlaza kan cam i kan tuantinak kan biakinn pipi ko ngai, an ruangpi lawng hei ton te hna ding ruah ah mitthli donh cawk a si lo. 2021 Sep.19, mitthli he kan biakinn ka luh ni kha a donghnak bik ka pal a site lai ti ruah awk ka rak hngal lo. Ka thinglung ah na kaang kho lo kan BIAKINN pi.\nAn ciamh ni ahkhan a fale hna cu hei um in kan zate tal hei chan manh usihlaw cu kan thinlung tuar a nem deuh ko hnga. Zeitluk tuar le hrum le ai le i lawngvaang khin dek fahniang rual hlam lengmang le temtuar bu khin a hei ciamh ti ruah ah lungthin le nunnak a fak hlei khun tuk hringhran ko.\nKhrihfami kan ca ahcun, kan Pathian le kan biakinn then awk a tha lo, kan zumhnak le kan biakinn ai then kho lo, zumtu le biakinn ai then kho lo. Kan biakinn hrawh le khangh piak cu kan Pathian zeirel lo le zomhtaih le nautat si. Kan zumhnak hnon piak le hrawh timh a si. Pastor thah piak cu Zumtu Khrihfa nautat le ci hmih timh a sinak tette an si.\nTon sual a si lo, timh ciammam tein, hramhram in thah le khangh kan si.\nLaimi le Khrihfa cu ceunak le lumnak bantuk in then awk a tha lo mi a si. Kan biaknak cihmih timh cu kan miphun cihmih timh zong a si. Biaknak hloh a timtu doh cu Khrihfami le Khrihfa bu rian hrimhrim a si ve. Lung awtawm awk a um lo.Kan pastor, Pastor Cung Biak Hum le kan biakinn a simi TABC, TBC, JMBC, TCBC, UPC, AG, COTR, Holiness, SDA, PCM, GBC, Methodist, EFCM, MEC biakinn vialte hna, Nan phu hlam dih cicek a si caan a phan ko lai. Nan ca nunnak petu thlarau hna hekhan rak i pum tti ulaw, nan tuarnak kha kan biak Pathian rak chim in a tuan cuahmah lio mi hna tainak caah hin khup bil in rak nawl rih ko u mu. Bawipa Pathian nih nan phu in hlam cikcek ko hna seh.\nPhuhlqm cu keimah ta a si. Keimah nih ka cham te lai (Heb.10:30).\nUS Cozah Nih NUG Cozah An Dir Pi Ning Cu Lung A Hmui Lawlaw →\n← Rebecca Saimawii Norway-Ah Hla Sak Ding


Myanmar Ram A Dawt Ahcun A Tthutdan In Min Aung Hlaing Hi ttum Seh - Online Newspaper\nOctober 23, 2021 admin Kawlram Thawng 0\nMin Aung Hlaing Nih Ram A Dawt Ahcun A Dirhmun In Ttum Seh: UN Palai Christine Schraner Burgener.Hramhram in nawlngeihnak latu ralhrangbu hotu Min Aung Hlaing cu UN palai Christine Schraner Burgener nih “Ram a dawt taktak ahcun a dirhmun khan tum seh” tiah a phomh. Oct 22 ah tuahmi UN General Assembly, minung hawi zawnruahnak le nunphung committee a voi 26 nak meeting ah UN nih Myanmar kongah a hlei in a chiahmi palai Christine Schraner Burgener nih a cunglei bantuk khin a chimmi a si.\nMyanmar ram hi Min Aung Hlaing hruaimi ralhrangbu tangah a um ahcun zeitik hmanh ah a hmailei a dai kho lai lo. Ralbawizik Min Aung Hlaing nih Myanmar ram a hmailei zawn a ruah i a dawt taktak ko ahcun atu i a dirhmun khin tum sehlaw nawlngeihnak an lakmi kha mipi duhnak bantukin mipi thimmi cozah sinah pe than seh, cucu a si ko tiah Christine Schraner Burgener nih cun a chim.\nChristine Schraner Burgener nih cun atulio i Myanmar ah ralhrangbu nih nifatin in thatlonak an tuahmi, mipi an tlaihmi, thlong an thlakmi le an thahmi hna kong, ASEAN hnatlaknak phun 5 zong pakhat hmanh a zulh lonak kong, le amah pumpak hrimhrim in ton a herhmi hna he tonnak le biaruahnak ngeih in buainak tuahremh aa zuam lengmang nain atu tiang a hlawhtlin rih lonak kong zong meeting ah cun a chim.\nThawng pang:Ralhrangbu Nih ASEAN Biakhiahnak An Cohlang Kho Lo, Sawm Lo Buin Meetingah Kai An I Tim.ASEAN Meeting Ah Min Aung Hlaing Sawm Lo Ding Timi Cu Ralhrangbu Nih An Cohlang Kho Lo, ASEAN Zulhphung Ningin Meeting Kai Khawhnak Covo Kan Ngei An Ti.\nTuthla ni 26-28 tiangh tuah dingo ASEAN hruaitu hna meeting ah ralhrangbu hotu Min Aung Hlaing sawm lo dingin biakhiahnak cu ASEAN zulhphung he aa kaih lo cash kan cohlang kho lo. ASEAN zulhphung ningin meeting kai khawhnak covo kan ngei tiah ralhrangbu nih Oct 22, tuni ah cathanh an chuah.\nRalhrangbu cathanh ah cun Oct 15 i ASEAN ramleng vuanci hna lakhruak meeting ah ASEAN meeting ah Myanmar aiawh in a kai dingmi kong ceihkhan a si i Min Aung Hlaing sawm ding timi zawn ah duhnak aa khah lo bantukin sawm lo ding timi kong zongah duhnak aa khat hlei lo. Asinain meeting a dih i ASEAN chairman nih cathanh a chuahmi ah an duhnak aa khat lomi kong a telhchih. Cucu ASEAN zulhphung Dal 20 (1) nak “Biakhianak tuah tikah ceihkhanti naak le lungthin khat sinak kha a hrampi a si lai” timi he aa kalh tiah an langhter.\nASEAN zulhphung dal 20 (1) nak ningah cun biakhiahnak cu zapi lungtlinnak in tuah ding ti a si. Lungkhahnak a um khawh lo ahun ASEAN zulkhphung dal 20 (2) nak bantukin ASEAN summit lawng nih biakhiahnak a tuah lai.\nOct 15 meeting ah khan ASEAN zulhphung hna cu an duhningin a sullam an i lak i lungkhah lonak a um ahcun dal 25 nak bantukin khuakhan a si lai. Cu zong i khuakhan lairel khawh a si lo ahcun ASEAN Summit ah chuahpi ding a si tiah ralhrangbu nih cun an cathanh ah an tial.\nASEAN ramleng vuanci hna meeting biakhiahnak cu ASEAN chairman nih a fehter than. Hihi a cung i kan langhtermi ASEAN zulhphung hna he aa tlak hrimhrim lo. Cucaah meeting sawm lo ding timi biakhiahnak cu zulh a har ti a si.\nASEAN zulhphung dal 5 nak ah chungte ram hna cu tlukruannak kan ngei dih. Dal 7 (1) nak ah ASEAN hruaitu hna meeting ah ram hotu, asiloah cozah hruaitu ngan hna an i tel lai ti a um caah Myanmar ralhrangbu nih hin ASEAN meeting kai khawhnak tling tein a ngei tiah rahrangbu nih an cathan ah an tial.\n“An cathanh kha tha tein zoh law ASEAN biachahmi pakhat hmanh an zul lo. Meeting an ka sawm lo zongah ka kai thotho lai tiah a chim. Hi buainak Myanmar hi ASEAN chungtel sinak in caankarlak chuahmi dirhmun tiang a phan kho” tiah vawleicung hauap ramkhel thaimsang pakhat nih a chim.\nRef: Khet Thit Media/TCP\nRalhrang Bawi Min Aung Hlaing Ningzah Hngalhlo Ning Hi Zeidah Ruah Hnga


KAN ZAAM VIAR LAI MAW? NUG NIH D DAY AN THANH – The Chinlung Post\nKAN ZAAM VIAR LAI MAW? NUG NIH D DAY AN THANH\nSeptember 8, 2021 admin Knowledge 0\nKan Zaam Viar Lai Maw? 2021 September 7 ah NUG nih D-Day an thanh. Cu le cangka chungkhar tampi nih Thantlang khua an chuah tak. Mizoram hna ah ai chekmi an tam ngai ngai. Sang cheukhat cu king duam in a um. Ka hawi le tampi nih nan zaam ve lai maw tiah an ka hal. Zaam ding le um dingah lungrethei mi kan tam ngai. Ahohmanh kan si ah mawh i phurh ding a si hnga lo.\nKhua ka ruah mi cu ral tei kan duh ahcun kan zaam lo ah a ttha. Kan khua cio ah um dih a hau. Mah le sining le ti khawh tawk in kan doh cio a hau. Kan zaam viar ah ramtang kan nau le hodah rawl pe hna lai? Khoika dah eidin an lak lai? Aho nih dah rallokap cawlcangh ning thawng a thanh hna lai? Tutan dothlennak hi pumpululh team he ka tahchunh tawn.\nPumpululh chuih nak ah hmai kal an tthat tluk te in hnu kham an tthat a hau. Hmaikal cu CDF. A lai kal ah CDM. Hnukham hi Mizapi kan si hnga. Hmai ah a kal mi kan nau le hnu lei in fektthup kan dirkamh hna lo ahcun goal an sut kho lai lo. Ral kan tei kho lai lo. Hnu Lai Hmai i rual tak tak a herh tuk. Kan pupa chan Pu Lal Luai te hna cu ralhmai ah Thantlang khua an rak zaam tak lo.\nAn neih mi hriamnam hmang in an rak doh hna. Kan pu le keneh zulh cu kan hau. Ral teinak a si lai. Kan dihlak te ann ruangkhat le lungrual te in um ti caan le hmai nawr ti caan a si. Khoika zaam hmanh hi himnak an si lo. Pathian tu cungah cawi usih! Credit: Thantlang Revolutionary Campaigner- TRC\nUPDATE: HAKHA BOMB PUAK AH INN TTHENKHAT AHRAWH, SAC NIH NGAIHTHIAM AN HAL\nCDF CAAH THAWNGTHANH. KAN INN AH RAK I DIN UH, RAWL KAN CHUMH KEMH HNA


NUG He Pehtlaihnak Tuah Dingah Malaysia Nih Biakhiahnak A Tuah Cang - News and Media\nNUG He Pehtlaihnak Tuah Dingah Malaysia Nih Biakhiahnak A Tuah Cang\nUS-ASEAN Summit ah a kaimi Malaysia ramleng vuanci Saifuddin Abdullah le NUG ramleng vuanci Daw Zin Mar Aung cu Washington DC i Willard Hotel ah May 14, zinglei ah tonnak an ngei tiah theih a si. Hi tonnak ah ASEAN hnatlaknak panga kong, Malaysia cozah cu Myanmar mipi hna leiah an dirnak kong le Malaysia cozah le NUG hi zeitindah hmunkhat ah rian kan ṭuan khawh lai timi kong an i ceih. Cu tonbiaruahnak kongah Daw Zin Mar Aung nih cun kaa lunghmuih ngai tiah RFA ah a chim.\nCu tonnak kong he pehtlai in Malaysia ramleng vuanci nih cun “NUG Cozah ramleng vuanci Daw Zin Mar Aung he hin online lawngin kan rak i tong, atu hi hmaitonh in a voikhatnak kan i ton a si. A sunglawi tukmi tonnak a si. Lungthiang tein bia kan i ruah kho. NUG le NUCC hi ASEAN nih cohlan dingin voihnih ka chim cang.Nizan i US-ASEAN Summit lio zongah Malaysia Prime Minister nih.\nNUG he NUCC cohlan dingin US President Joe Biden sinah a chim. Cun Daw Zin Mar Aung he kan i tonnak ah mining hawi zawnruah bawmhnak kong zong kan ceih. Minung hawi zawnruah bawmhnak hna hi SAC nih hriamnam bantukin hman i an duhmi hna sin lawngah an pek ding kha kan duh lo. SAC zong nih ASEAN hnatlaknak kha ṭha tein an ṭuan ding a si.\nASEAN hnatlaknak cu SAC nih an cohlan cangmi a si. NUG zong nih an cohlan ko. Asinain atu tiang zeihmang thlennak a um lo i thah a tongmi an tam chin lengmang. A tlizammi zong an karh chin. Tuhnu kum khat kan hngak kho ti lo” tiah a chim. Cu lawng si loin thawnglatu hna nih Myanmar ram kongah Malaysia cozah lungput an halmi cu “Pakhatnak ah nawlngeihnak latu.\nSAC kan cohlang lo. Pahnihnak ah Malaysia cozah nih NUG/NUCC he pehtlaihnak tuah dingin biakhiahnak kan tuah cang. Pathumnak ah Myanmar mipi hna sinah NUG sin in minung hawi zawnruah bawmhnak kan pek lai” tiah Malaysia ramleng vuanci Saifuddin Abdullah nih cun a leh hna.\nCDF Thantlang COMMANDO\nMisual Tihnung Minthang Pa Kha An Thah Khawh Cang Hih


Zarhkhat Chungah Minung Tam Taktak Nih An Zohmi Ngakchia 4 Te Nih Indian Hla A Sakmi Hi Rak Ngai Ve (+Video) – Onlinenungak\nZarhkhat Chungah Minung Tam Taktak Nih An Zohmi Ngakchia 4 Te Nih Indian Hla A Sakmi Hi Rak Ngai Ve (+Video)\nKum 4 te lawng a sirih mi Mizo hngakchia Esther hnamte nih India ram hla ‘Maa Tujhe Salam Van dee mataram’ timi hla a sakmi cu zarh 1 chung ah minung million zohtu a ngei, Youtube ah an thlahnak zarh 2 te lawng a si rih nain minung 2.5million nih an zoh cang.\nEsther Hnamte hi Mizoram, Lunglei khua a si, India ram hla a sakmi cu India Prime Minister Modi nih Twitter ah a share i “Esther Hnamte, kan in uangthlar tuk, India ram le miphun caah zohchunh awktlak thinlung thiang na si” tiah a ttial.\n‘Maa Tujhee Salam’ sullam cu ‘Mother i salute you’ = ka nu na kut kan tlaih tinak a si i kum 1997 ah india bollywood star hlaphuah thiam minthang A.R Rahman nih a phuahmi a si.\nHi hla ah hin ram le miphun dawtnak fakpi in langhter a si. Esther hnamte nih a sakmi hi India ramchung lawng silo, Europe le America Kontinenh tiangin Youtube ah reaction an tuah, India tadinca ngan ngan nih Online ah an phozar piak.\nmusic Video tang ah “dawtmi vialte hna India mi nan si ruangah kan uanpi tuk hna, India ram cu daihnak le dawtnak ram a si, holh phun2 um hmanh selaw lungkhat te in ram a dawmi kan si hna, ka hawikomh dawtmi vialte, fanu tha le fapa tha kan si naklai dir tti hna usih” tiah a tial.\nMizoram Chief Minister Pu Zoramthanga nih online ah Esther hnamte hlasaknak cu a share ve, a uarnak le zohchunh awktlak a sinak a ttial. Esther Hnamte nih a sakmi India ram hla nih India mipi lawng silo in Ramdang lei ah mi tampi lung a hlau, a a hlasaknak cu reaction an tuah i an Youtube Channel ah an rak thlah tthan ve hna. cbnetwork


Biak Hmun Sang vs Van Mawng: Chin New Year Paih Championship | THE CHIN EXPRESS\nBiak Hmun Sang vs Van Mawng: Chin New Year Paih Championship\nWashington DC, USA — October 11 ah tuah ding Tho puai paih zuamnak ah aa phomh ding Biak Hmun Sang le Van Mawng kong tlawmpal cuan ta usih.\nUk Ling Thang vs Sang Hlei Thang cu kan rak tial cang. Tutan cu Van Mawng le Biak Hmun Sang i tong sual hna seh law tah?\nHi hna 2 hi aa tong bal rih lomi an si. Biak Hmun Sang hi 2019 CYO ah bual a rak co i, WPC nih hnubik tuahmi Zaatlang zong ah mi tambik a teitu a si.\nA hnubik tuahmi Dallas paihnak zong ah Zaatlang bualco a si pinah zuamcawh ah final Uk Ling Thang he aa rak i tong fawn. Tulio ahcun zumh bak vemi paihtthawng asi.\nVan Mawng zong 2015 ah minung 11 tei in zaatlang bual a rak co bal cang. Tulio US paih tuahmi ah minung 10 leng tei hnu bual co beh ti hi a har ngaingai mi asi. A paih zoh a nuam, a vikvak a ttha fawn.\nKhah hi hna 2 hi min ngei patthawng veve an si tikah i tong sual hna seh law a hodah bual a co hnga?\nPu Kap Tawng, Pu Tial Cung Thang, le Rung Lian Ceu\nUSA i paih a ṭhanchotertu minthang Pu Kap Tawng, Pu Tial Cung Thang le Tv. Rung Lian Ceu hna an kan telpi nak hnga upatnak he kan sawm hna.\nPu Kap Tawng rian kongah khualeng chuah awk a ṭha lo. Pu Tial Cung Thang khual a tlawng lai. Tv. Rung Lian Ceu a dam deuh rih lo. Cucaah an kan telpi kho lai lo, atutan cu. Thaazang an kan pek i an cungah kan i lawm taktak, tiah Chin Integration and Advocacy Network USA nih a thanh.\nNain, paṭhawng taktak a simi le champion zong a ngahmi Uk Ling Thang, Sang Hlei Thang, Lal Rem Ruat, Biak Hmun Sang le Van Mawng an i pai lai.\nCun, club zong in aa paimi an um lai. Zuamcawh paih le zatlang paih he an tuah lai.


Tlangmi lawng nih meithal in kan doh ahcun kan tei kho lai lo, Kawlmi zong nih meithal in an thuat ngam ve tung lo ahcun ralkap cozah tei khawh nak lam a um lo – Onlinenungak\nTlangmi lawng nih meithal in kan doh ahcun kan tei kho lai lo, Kawlmi zong nih meithal in an thuat ngam ve tung lo ahcun ralkap cozah tei khawh nak lam a um lo\nLamzawh le CDM ka doh bal lo\nLamzawh le CDM ka doh bal lo thazaang ka pek zungzal. Atu zong ka tanpi peng ko. Nain, lamzawh le CDM lawng in cun ralkap uknak kan thlak kho lai lo timi 100% a fiang tiah ka zumh i zapi theih in ka tial. Mah hi tampi ruahnak a si ve, nain huat i huah an tih cio ruang ah an chim ngam cio lo.\nKawlmi zong nih meithal in an thuat ngam ve tung lo ahcun ralkap cozah tei khawh nak lam a um lo, CDM le lamzawh sandah piah cu fachuaksual Min Aung Hlaing uico rual nih zei an rel ti lo cu ta.\nCrd; salai LTT


Misual minak pawl nih USA state Seattle sang pakhat an laak cang, Palik vialte an thawl dih hna\nSeattle CHOP Zone Buainak.. Washington State Seattle khua ah, Black Lives Matter pawl nih sang pakhat cu an laak I, an sang chung in police vialte an thawl dih hna hnu ah anmah tein security an I laak.\nAsinain anmah lila chungah meithal kahnak a chuah caah Seattle khuabawi nih chop zone cu kan hrawh lai tiah a chim cang nain thisen chuah lai an phan caah atu tiang an hrawk kho rih lo. Mah ka CHOP zone chung I a ummi sipuazi tuahtu hna nih chop zone hruaitu pawl cu taza an cuai lio hna a si.\nBLM hruaitu Shaunking nih, “Bawi Jesuh hmanthlak le milem vialte zong kan hrawh dih lai tiah a chim caah, khrihfa hruaitu pastor pawl cu thinphang thlalau in an um.\nCucaah chop zone chung I a ummi khrihfa hna nih thlacamnak in bawmh cio dingah an pastor hna hmang in video clip in bawmhnak zapi sin ah an halnak social media kip ah an pho. Credit- Salai lairamthanga\nBe the first to comment on "Misual minak pawl nih USA state Seattle sang pakhat an laak cang, Palik vialte an thawl dih hna"


April 2013 – Chin Community in Norway\nDebates & Dicussion on Myanmar\nMyanmars president kunngjorde tirsdag at landet benåder 100 fanger. Drøyt halvparten av dem er regnet som politiske fanger. Dette er den seneste i en rekke benådninger de siste to åra.\nMinung Ting 3 nih Motor ‘Årsavgift’ an Pe Rih Lo\nNorway ah motor a ngeimi poh nih kumkhat ah voikhat ‘lamman’ peek ding phaisa aum. 2013 ah zaran mawnghmi motor ‘personbil’ caah peekmi 2940 kr le motor zetzung nih ‘particalfilter’\n2012 Norway Lutmi Ramdangmi Hna\nKum 2012 Norway a lutmi hna mizeidah an si? Zeiruang bik ahdah an rat i, zeizat nih dah umnak an hmuh i, zeizat dah an khirh hna tibantuk kumtin an\nStatlige aviser får konkurranse i Myanmar\nPrivate dagsaviser er igjen til salgs i Myanmar, for første gang siden militæret tok makten på 1960-tallet. Det statlige avismonopolet ble opphevet mandag, og i hovedstaden Yangon kunne nyhetshungrige lesere\nMuslimsk gullhandler dømt etter opptøyer i Myanmar\nEn muslimsk forretningsmann, hans kone og en ansatt er dømt til 14 års fengsel hver etter at en krangel med en buddhistisk kunde utløste opptøyer der minst 43 mennesker ble\nFrp Party Kum 40 a Tling\nFremskrittspartiet (Frp) tuchun ah kum 40 a tling. April 8, 1973 ah, Anders Lange nih a rak thawkmi asi i, a rak thawk lio ah abikin an rak i timhmi cu,\nNorway Lahkhah Sangbik Hna\nRam pakhat ah lahkhah sangbik hna kong hi ceih pah lengmang asi, mi lung zong a lut ngai ve tawn. Halbik tawnmi cu, ram pakhat ah President le Prime Minister\nNorway politik lei minthang ngai pakhat asimi, Inge Lønning (Høyre Partiet), a kum 75, cu March 24 (sunday) ah khan, a chungkhar le he ski cit leng an chuahnak ah a tlu in,\nVawlei Cung Nganbik Pumpak ‘Tilawng’\nMirang nih Yacht tiah an auh, nain kanmah Laiholh in cun tilawng tiin a fawibiknak in leh ah cun a fiang bik ko hnga. Nain zapi citmi tilawng sawhsawh siloin\nCCN [ 2012-14 ] EC meeting a voi  nak cu, 06 April 2013 ah Oslo khua lipi Frivillignorge zung ah nazi 11:00- 18:00 tiang tlamtling tein kan tuah. Meeting\n13 elever døde i brann i Myanmar\nMange barn mistet livet i en brann i en muslimsk skole i Yangon i Myanmar natt til tirsdag. Til sammen 13 gutter døde i brannen som ifølge politiet skyldtes en


Chin Miphun Ni Cu Chin Ramkulh Cozah Zungkhar Ni Ah Hluttaw Nih A Fehter Cang – THE CHINLAND POST\nChin Miphun Ni Cu Chin Ramkulh Cozah Zungkhar Ni Ah Hluttaw Nih A Fehter Cang\nTCP-Online| 2018 March 28| February 20, Chin Miphun Ni (Chin National Day) cu Chin ramkulh cozah zungkhar ni ah hman cang dingin ramkulh hluttaw nih March 28 ah a fehter cang.\nChin Miphun Ni, February 20 cu Chin ramkulh cozah zungkhar ni si ve dingin Tedim peng MP Pu Thang Deih Khup nih March 22 ni khan ramkulh hluttaw ah a rak chuahpi. Cu a chuahpimi cu Chin ramkulh hluttaw nih an ceih tikah March 28 ni khan an fehter hi a si.\n“Hluttaw nih kan fehter cang ko i, ramkulh cozah nih a zulh ding lawng khi a si cang ko” tiah biatung a chuahpitu MP Pu Thang Deih Khup nih cun a chim.\n1950 kum October 9 niah Chin Yeya Council Meeting nih February 20 ni cu Chin Miphun Ni ah hman dingin an rak fehter. Cuti an fehter hnu cun 1951 kum ah avoi khatnak Chin Miphun Ni cu Chin ramkulh Mindat khua ah an rak tuah i cu lio ah Kawlram hruaitu U Nuh zong nih a rak telpi khawh hna. 1988 kum hnu in Chin Miphun Ni cu tuah ti lo dingin ralkap cozah nih an rak kham. President U Thein Sein hruaimi cozah le CNF/A (Chin National Front/Army) i chawnhbiaknak le kahngolnak min an thut hnu ah 2013 kum ceo khan (phungning tein) Hakha khua ah hlunghlai ngai in tuah an rak thok than. Hihi CNF le cozah nih kaphnih hnatlak in min an thutmi chung ah aa telmi pakhat a si.\nChin Miphun Ni ah hin cozah zung zong khar siseh tiah Chin ramkhel hna nih cun voi tampi an rak hal len ko nain March 28 ni Chin ramkulh hluttaw tonpumhnak ceo ah cozah zung khar cang dingin fehter a si hi si.\nPrevious Avoi 10nk CACC Triennial Meeting Le Nabual Khrihfa Tlin Kum 100 Tlinnak An Tuah Lai\nNext ZPBA Youth Civui le Cawnpiaknak Tlamtlingte In An Tuah


Kum 2019 ah Rung Lian Ceu Paih kan hmuh than cang lai. – DOH PHIT\nKum 2019 ah Rung Lian Ceu Paih kan hmuh than cang lai.\nFebruary 4, 2019 admin SOCCER, THAWNGPANG 0\nMarch 7, 2019 ah Rung Lian Ceu Paih kan hmuh than cang lai.\nRung Lian Ceu ti ahcun Laimi Paih a uarmi hna nih cun a kong kan theih pah dih cio lai. Paih a thiam, a tthawng, a pumrua le a thazaang nih a pek. Amah paih zoh ruah ah nihlawh a thlah mi kan tam cio.\nNikum 2018 CND Hakha Paih a sunlawi khunnak zong kha Amah Rung Lian Ceu Hakha ah aa paih ve mi hi aa tel ve. Tar nu tar pa tiang in an cuanh. A pumrua le a cawlcangh ning nih milung thin a lak taktak.\nBiahal nak tete an ngeihmi ah 2018 WPC dih cun Laimi sin ahcun kaa pai ti lai lo ti hi a chim nan theih kan theih cio lai. Amah pumpak zong nih 2018 WPC lio ah “paih a ka duhmi nih a tu ahhin $ 5000 chia u law ka chuah hnawh uh”“Nan chuah ngam ttung lo ahcun nan holh tam len ti hlah uh” tiah a chimmi kha na theih ttheo lai.\nA pumrua nih a pek, a thazaang a ttha. Kha bantuk mitthawng Paih bual cung i kan hmuh lai lo dingmi kha Paih tha a pe tu nih cun kan zaang a raam ngai. Asinain ruah a hau ve mi cu, Mitampi kan hmuhnak ah fawi ten a tei kho ding an um ti lai lo caah a kianh pah hna hi a ttha ko lo maw? ti hi a si ve.\nAmah kaa in Laimi lak ah kaa pai ti lai lo a ti bantuk in Laimi sin ah cun paih hi aa tim rua lo. Nain 2019 March thla zarhkhatnak ah tuahmi Nagaland Paih zuamnak ah kan hmuh khawh te lai.\nNagaland Thanhca pakhat asi mi “Tha Nagaland Post” nih Rung Lian Ceu le WPC hotu Pu Ang Cung nih an kan telpi lai tiah thawng an thanh cang.\nan mah Nagaland lei zong an i ready taktak cang, a thinlung zong a tur ngaingai ve ko lai dah..\nMirang ca in rel duh mi hrang ah..\nThe 12th Open Naga Wrestling Meet 2019, hosted by Angami Wrestling Association, will be held on March 7 in Kohima.\nAnnouncing this in a press conference at NWA office, Kohima on Sunday, Nagaland Wrestling Association (NWA) president Neivikuolie Khatsu said the total cash prize for this year has been enhanced to Rs 6.10 lakh.\nThe champion will receive a cash award of Rs 2 lakh while the second position will pocket Rs 1.50 lakh. The third and fourth position will receive Rs 1. lakh and Rs 70,000 respectively. The quarterfinalists will get Rs 10,000 each and the losing pre-quarterfinalists will also receive Rs 5000 each. The best tactic wrestler will pocket Rs 10,000.\nTherefore, interested wrestlers have been asked to contact their respective wrestling association or NWA.\nMeanwhile, American wrestler Rung Lian Ceu will be coming to Nagaland to participate in the forthcoming Naga wrestling meet.\nNWA president Khatsu said Ceu is the reigning US and Myanmar wrestling champion. He will be coming along with Ang Cung, chairman of World Paih Championship. NWA officials said they are expected to reach Nagaland latest by March 5.\nNWA will also have interactive session with USA wrestling association during the visit to discuss future plans to develop wrestling, the president said. Apart from the international wrestler, NWA are also expecting wrestlers from Delhi, Jharkhand and Maharashtra to take part in the meet. All India Traditional Wrestling & Pankration Federation (AITWPF) general secretary, Shailendra Kumar Pathak and C.A Tomballi will be attending the wrestling meet, NWA informed.\nHighlighting some of the upcoming yearly event for this year, NWA said they will be hosting its first state level indoor belt wrestling championship in the month of October-November.\nTwo Naga wrestlers, Vechita Khesoh and Keduovilie Zumu, will also be participating in the International Ethnofestival 2019 under belt wrestling category on invitation in Riyadh, Saudi Arabia from March 9 onwards.\nCredit: Tha Nagaland Post\nCrd: Lungtting, CCN\nAvoi (6) Chin Baptist Convention (CBC) Nubu Conference Hlaremh zuamnak, TABC ramchung Nubu Hlaremh.\nLIVE: Suu Kyi Tachileih mipi he tonbiaruah nak..


Ralbawi Solomon le CNA ralkap tampi cu an zam lo, – Hakha Cherry\nThan Shwe uknak tang ah mino tampi kan ram an zam tak i ramtha an phan, riantha an tuan i sipuazi an tuah khawh caah duh dim ngai in khua an sa kho, an rum ngai cio.\nNain, Ralbawi Solomon le CNA ralkap tampi cu an zam lo, ‘kan thi lai maw kan nung lai’ timi nifatin phan buin kum caan sau tuk ralkap uknak an doh. An chungkhar caah sipuazi tuah caan an ngei lo, miphun caah an caan dihlak an pek. An chungkhar cu harsa ngai in khua an sa.\nNain, atu cu ramtha a phan cangmi tampi nih CNF/A cu ‘kan phaisa lawng nan duh, nan ralchia tuk, ralkap nan kah ngam hna lo, kan in bawm ti hna lai lo’ tibantuk in zei rel lo ngai in an soisel hna. Lung a tha lo tuk.\nChawva cu aho poah nih miphun caah an pek siang cio ko, nain nunnak belte cu ram a daw taktakmi lawng nih pek an siang, miphun caah nunthap hi a sang bikmi miphun dawtnak a si timi philh lo a tha.\nTulio buainak zong ah leklak ramdang a zam colhmi an tampi, nunnak pek ngamh in ramchung ah ralkap a doh ngammi mino zong an tampi ve.\nHmailei kum 5 ah khin tulio a zammi phu nih a zam lomi phu cu ‘nan ralchia tuk ee’ tiah ningzah hngalh lo ngai in dainglukyi tuan an i tim ve te ding khi ruah chung tikah lung a nuam lo ngaimi cu a si.Credit-Salai Lingthli Tum


Zeitluk In Miphun Le Ram A Dawt Timi Rak Zoh Hmanh - chinland media\nZeitluk In Miphun Le Ram A Dawt Timi Rak Zoh Hmanh\nJanuary 11, 2022 admin Chin News 0\nMatupi peng ah Kawl uico ralhrang nih kum 13 lawng a si mi pa ngakchia an thah mi kha kan miphu caah rian a tuanmi a si.\nJanuary 6,2022 ah khan Kawl ralhrang pawl nih Matupi peng ah Kawl Uico ralhrang nih Chinmi minung 11 an rak tlaih hna. January 7,2022 zong ah an rak tlaih hna. Cu an tlaih mi hna cu ralhrang nih an thah hna i minung 10 ruak cu CDF nih an hmuh hna.\nCu chung ah kum 13 lawng a si rihmi pa ngakchia Salai Ne Lang hi miphun caah nunnak pek in rian a tuanmi hna kan ralkap pawl din ei ti rawl ka pe hna lai tiin a kal lio ah ralhrang nih an tlaih i an thah hi a si. A mah hi ngakchia te lawng a si nain kan ram le kan miphun a dawt i a nunnak zong kan ram le miphun caah a pek.\nKan hnu lei hrawng ah khan Matupi peng ah pehtlai in nithum chung hrawng kahnak a fak. Kawl ralhrang lei in a thimi le nunnak liammi an tam. Sabawngte sakhan cu ralhrang pawl nih an zamtak. Helicopter nih ralhrang 10 hrawng a lak hna i Matupi sakhan ah a chiah hna.\nKan hnu ah khan Pako in Mindat lei ah ralhrang Motor 90 leng le raltuknak Tank 2 cu an kal. Mindat in Matupi lei ah an lan than. A tu hi Mindat le Matupi kar ah an um lio a si i CDF Mindat nih nihnih chung an phomh cang hna. Mahhi chung ah Kawl ralhrang zeizat an thih cang le hliam an tuar cang timi a fiang lo.\nMindat le Matupi kar ah ralhrang Motor 90 le Tank pahnih cu an i tap rih ko. Lampi ah CDF nih bomb an chiah dih cang caah ralhrang pawl caah fawi tein Matupi an phan kho lai lo. Hmailei ah kahnak fak a chuak rih dingmi dirhmun ah an um.\nKawl Uico Ralhrang Luban Pawl An Buainak A Zual Tuk Cang\nCDF Vialte Hi I Fonh Dih Hna Sehlaw Kan Thazang A Thawng Deuh Lai\nRamdang In Phaisa Kuatu Ngei Ve Lomi Caah Nun Hi A Har Ko Cang Ee\nMatupi Ah Facang Dip Khat Tingkhat Le Cheu Phan Cang\nChin Ramkulh Cu Ralhrang Nih Vanlong Cung In Zuan Hnawh Mi Tiang Kan Phan Cang\nChin Ramkulh Khuate Sianginn Tampi Ah Chin Flag An Thlai Cang Hna\nTedim Canady Thla Um Ralhrang Pawl Chin Ralkap Nih Thla Thum Chung An Kulh Cang Hna


Laimp4 - Interview - Dawt Hlei Hniang\nInterview Dawt Hlei Hniang\nDecember 16 2009 (Wed)\nI Tonnak Hmun:\nHniang Hniang Sailo Pa (SLP)\nSLP: HniangHniang, Laimp4 nih biaruah kan in duh i caan na kan pe kho hnga maw?\nHH: Caan ka pek khawh ko lai. Laimp4 nih ka hmanthlak tang ah ca nan ttialmi te kha ka uar tuk si.\nSLP: Zei kan ttialmi te kha dah?\nHH: "A vapa nih a dawt lo ahcun kan chuh tthan lai", nan timi kha.\nSLP: Laimp4 lawng si lo in Laimi vialte nih nang cu kan in dawt tukmi pei na si cu. Kan duhmi bia kan in hal colh ko lai, a hmasa bik ah na chungkhar kong theih kan duh ko.\nHH: Ka nu le ka pa cu Pu Lian Kim (Tlangpi) le Pi Sui Cin (Hakha) an si. Unau pali lak ah a hniang bik ka si. Fanu hniang ka si hlei ah ka min bantuk hin an ka Dawt Hlei ca-ah kaa hnauh ngai lo maw zei.\nSLP: Fim cawnnak lei ah zei tiang dah na cawn?\nHH: Mandalay in B.A. History le Hakha Chin Christian College in B.Th. ka awng ve.\nSLP: Atu hi zei tuah ding ah dah US nan ratnak hi a si?\nHH: Mautam concert tuah dingah Chin Evangelical Baptist Church, Indianapolis nih an kan cahmi a si. SLP: Mautam ca i nan ipumpeknak cu uar nan um bak. A hoho dah hlasak thiam a ra mi hna cu nan si?\nHH: Sung Tin Par, Solomon Menrihei le keimah kan si.\nSLP: Tedim le Mizo hlasak thiam an cah ve hna lo maw?\nHH: Tedim in Thawn Kham le Mizo in Mimi Lalzamliani zong an cah ko hna na-in passport le visa ah an buai deuh ca-ah an ra kho lo.\nSLP: Khua zei hna dah nan kal i, voi zeizatdah concert cu nan tuah khawh?\nHH: A hmasa bik ah Dallas, cu hnu ah Battle creek, California, Los Angelis, Indianapolis, Washington DC le Atlanta ah concert kan tuah cang. SLP: US khualipi cu nan cul dih ko cu ta. Khua zei ah dah a zohtu an tam bik hnga?\nHH: Indianapolis le Dallas hi a zohtu minung an tam bik. Indianapolis hna cu zan hnih tiangtiang tuah asi.\nSLP: Concert pakhat ah hla fung zeizatdah nan sak?\nHH: Cawnmi cu fung hra a si nain, request mi he cun fung 15 tluk hrawng kan sak.\nSLP: A tumtu tah cawn chom lengmang an si tikah nan lung khan an si maw?\nHH: A tumtu hna hi nikhat lawng cawn a si ko nain an thiam ngaingai ko. Kan hlasak mi cu mi nih rak theih cia dihmi a si fawn tikah an thiam tuk ko.\nSLP: Laimi deuh lawng te maw a tumtu an si?\nHH: Indianapolis le Washington DC ah cun drum hi mirang nih an tum, a dang cu Laimi an si ko.\nSLP: Lai hla deuh maw nan sak, Kawl hla le mirang hla hna nan sa ve maw?\nHH: Kei cu Lai hla hi tam bik ka sak ko. Kawl hla le Mirang hla zong a herhnak zoh in ka sak thiamthiam. Sung Tin le Solomon zong anmah siarem deuhning in an duhmi hla an sak ve ko.\nSLP: Mipi lei nih an in conglomhning hna ah na lung a tling maw?\nHH: Mirang ram kan phan kan ti na-in, Laimi lawng te kan hmuh hna i US phan hmanh ah kan i ruat lo. Rangoon in Hakha kan va phan rua ti tluk in kan ruah. Mipi lei an kan lawmhning ah ka lung a tling tuk ko. Mirang ram um hrat cu an ral zong a ttha ngai.\nSLP: Laimi lawng te na hmuh hna cu Pathian thluachuah a si ko cu. Mirang ram ah thla hnih fai na um va si kaw, mirang holh hmang lo bak in na va um ko ne lo maw?\nHH: Na van ka hal cu, mirang holh ka holhnak hi vanlawng kai lai ah security biahalnak ka lehmi te lawng asi. Cu lo cu Lai holh lawng te ka va hmang ko.\nSLP: Hlasak lio pangpar pek khi a ttha ko na ti maw a ttha lo na ti dah?\nHH: Pangpar pek hi a ttha ka ti ko. An kan lawmhpi langhternak asi ve. Pangpar petu nih pek bang pek lo bang i an kan hlen bel ah khin kan hlasak le kan laam aa laklawh deuh tawn. Timing kan auh deng tawn kan ti lai cu. SLP: Zuri nih an in lampi thlulh hna ah khin tah na thin a hang pah maw?\nHH: Zuri lampi khi mipi nuamhnak asi ve i a ttha ve ko. Van kuhchih phun belte khi um hlah sehlaw a ttha deuh hnga.\nSLP: (Zuri tlangval pawl HniangHniang bicahmi hi thei cang u, lampi khawh a si kuh lo ding a si lai). Concert nan tuah tawn ah a har na ti mi a um maw?\nHH: Concert kan dih hnu i kan thabat kan i damh cang lai kan ti lio ah zuri tlangval veizat nih hman hna an kan thlakpi, an kan kuh an kan zam thulhthalh ah khin cun lawi vurmar khi ka duh tawn.\nSLP: Stage cung na hlasak ah hin na laam (rock) ve chin lengmang cang. Rock le laam pah hi a tthatnak a um maw?\nHH: A hla zulh in cawlcangh thiam cu a ttha tukmi a si. Mipi lei zong nih kan laam deuh le van cawlcangh deuh ah hin an tha a tho deuh ve i puai a nuam deuh ko.\nSLP: Mipi lei nih nan hla rak zonh le stage tang i an rak laam ve ah khin tah?\nHH: Kan hla an rak kan zawnh le an laam ah khin kan tha a tlung chin lengmang ve, buai lo te an laam ahcun a ttha tukmi asi. Mipi nih zawnh ve dingah kan sawm chih tawn ko hna.\nSLP: Zei tik lio in dah hla le muzik lei ah hin nai hman?\nHH: Ka nu le ka pa hi hlasak a huammi an si. Holh ka thiam ka hin kan chungkhar in hla kan sa tti tawn hna. An ka puak lio te hin hla chuahpiak lawng ah nai hngilh tawn an ka ti. Hla duh phun hrimhrim ka rak si ko rua hi ta. SLP: Hlasak zuamnak ah naa tel bal maw?\nHH: 1994, 1995, 1996, 1997 kum li chung hi Kawl ram pumpi Sak-Laam-Ttial-Tum zuamnak ah hlasak ka rak i zuam bal. A kum khatnak ah hin lawmman sawhsawh cu an ka pek ve. A kum hnihnak in kum linak tiang hi pakhatnak laksawng ka hmuh.\nSLP: Kawl hla phel na chuah ve lonak kong?\nHH: Kawl hla chuah hi Thu Ain Tin he kan rak i tim. A hla zong a cheu cu kaa khumh manh cang. Amah sak lai te ah vanchiat ah a ka thihtak. Cuca-ah kan chuah khawh thai lo nak cu a si.\nSLP: Kawl hla na rak sak lo zong hi Laimi ca-ah a rak ttha ko. Nangmah Laihla saknak thawng hin mino nih Lai bia le hla van uar a si hi upa zong kan i lawm tuk. A si ah, Tape, CD, VCD ah phel zeizat dah nai tel cang?\nHH: Phel 60 renglo deuh ah kaa tel ve.\nSLP: Laimi lak ah hlasa tam cem na si men lai. Hla tah na phuah bal ve maw?\nHH: Hla hi ka phuah bal lo, mi phuahmi lawng ka sa. A awthluk tu hi cu ka duhning in ka remhpiak ve tawn hna. SLP: Rap le chanthar hla le chan hlun hla ah na hmuhning?\nHH: Chan hlun hla zong thlau loin chan thar hla le Rap hla zong cu kan dawi ve ding a si tiah ka ruah.\nSLP: Muzik lei cawnnak hi na ngei bal maw, cawn hna nai tim lo maw?\nHH: Cawnnak ka ngei bal lo. Muzik lei cawnnak hi um kho sehlaw cawn cu ka duh tuk ko.\nSLP: Pianthar hnu love song sak kongah na hmuhning?\nHH: Pianthar hnu love song a sa duh ti lo mi cu ka lawmhpi tuk hna. Love song kan sakmi nih Pathian he kan i pehtlaihnak le kan nun a hrawh lo ding hi a biapi deuh ah ka ruah. Ram hla le love song hla hna hi kan Lai nunphung le kan tuanbia a langhtertu an si ve ca-ah sak ti lo in tlau lan lai cu ka ruat kho lo. SLP: Lai hla tthanchonak ding ah zei dah a herh?\nHH: Copy right kan upat a hau. Quality ngei tein chuah kan herh fawn. Lai bia le hla kilvennak ah a cawtu hna zong nih icopy lo tein phel khat cio tal cu rak cawk ve ding a si. Hla ttialtu hna hi aman phalh ahcun mah nak ttha hin an kan ttialpiak khawh lai. Hla satu le a tumtu hna ca zongah pawcawmnak tlak in kan tuah khawh ahcun Lai hla a tthangcho hrimhrim ko lai. SLP: Pumpak kong deuh kan hal tuah lai.US Lai tlangval nih an in sah tung lai va si kaw, zeitindah bia na leh hna?\nHH: A ka sahmi hna maw? (ningzak hmai sen nawn in a ni) "Caan ka pe deuh ulaw kaa ruat rih lai" ka ti hna. An lung tak a si le si lo zong hniksak an hau ve cu. Fawi tuk i sahhmang an um tawn ca-ah nu nih ralrin thiam ngai kan herh ve. SLP: Tlangval theih duh bikmi bia, "Ngaihzawn le hammi na ngei maw? HH: Mah kong cu pumpak kong asi ca-ah kan let lai lo. Rakka ngaithiam ko, sorry bak asi. SLP: Na ka leh lo ca-ah mipi nih rak zawndamh cio ko hna seh. Pasal taktak ca ding ah na duh phun tah?\nHH: (1) A piangthar mi asi lai. (2) A ka dawmi a si fawn lai. (3) Muzik lei a ka bawm kho mi a si lai. (4) Mah Laimi phun te cu si kho sehlaw ka duh bik.\nSLP: Laimp4 zong nih "A vapa nih a dawt lo ahcun kan chuh lai", kan ti cang kha. Na duh phun te cu Bawipa nih in pe ko seh. Parcel cah kong ah hin tah na hmuhning?\nHH: Thinlung i theih taktak loin cah cu phak hnu ah buai khawh a si. A buaimi zong an um len cang. Cuca-ah cahtu zong cahmi zong nih caan laak deuh in thinlung i hngalh hnu ah icah si sehlaw a ttha bik hnga. Cahmi zong nih a hmun phak hnu ahcun ihnek lawlaw ding a si ve. An chawva le ramdang phak lawng duh i cahtu duh taktak ttung lo cu thluachuah kan hmu lai lo. SLP: (Parcel cahtu le cahmi nih rak icinken u). Zu hi tah din thiam ahcun a poi lo, na ti ve maw?\nHH: Laimi lak ah zu din a thiam mi kan hmu rih hna lo. Zumtu Khrihfa zong kan si ca-ah ding lo te um hi a ttha bik ko.\nSLP: Ramdang peem kongah na hmuhning?\nHH: Laimi ramdang kan pem hi a ttha ko. Amahbelte mi phundang sin ah pil lo tein Laimi sinak thlau lo tein hmailei ah thangcho ding in cawnnak lei hi tha rak pe cio u tiah kan cah duh hna. SLP: US Lai mino na hmuhmi hna hi zu hna an ding tuk maw, na lung an in tong maw?\nHH: US mino lak ah tlangval cia in a phanmi hna hi zu a dingmi an tam deuh i, US ah a tthangmi mino cu zu ding lo tein biaknak zongah an i hmang, an fel tuk hna. CBMC mino 50 renglo sinah sau ngai ka caam tikah zuri le zurim a nam mi an um bak lo. SLP: DVD chuah hna nai tiim ti maw?\nHH: US ka tlawn lio ka hmuhtonmi kong hi DVD chuah kaa tim ko. Love song phel khat le Pathian hla phel khat chuah kaa tim. Video zong ka thla pah, Kawlram in Metal Zone ah kaa khumh te lai. SLP US na tlawn lio DVD cu hmuh lai kan i ngaih tuk ve. A donghnak bik ah ramdang pem Lai mino sinah biacah na duhmi?\nHH: Ramdang pem, mino hna nih hin muzik lei, a tum, a sak, a tial, recording le song engineer ah professional tiang thiam i zuam u. Lai DVD tampi chuah i zuam u. Cuticun Lai bia le hla hi nan kilven khawh lai i, Lai hla le Lai holh zong a nung kho peng lai. Pathian philh hlah u, Lai nunphung kilveng u, Ram ttha ah fimnak sangpi tiang cawng ulaw, Lairam hi van kan remhpiak te u. Tlang cung chokhlei le senri an parnak Lairam ah nehhnu van khirh tawn ulaw kan i tong tthan te hna lai. Lai mino vialte kan dawt tuk hna.\nSLP: HniangHniang, caan na kan pek khawh ca-ah kan i lawm.\nHH: Kei zong kaa lawm tuk ve. Laimp4 ah ka rak in leng tawn hna lai.\nHome | Contact | About Us | Interviews | Policies | Technology | Photos | Links


Japan, South Korea Le Guam Ah A Ummi US Sakhaan Pawl Chinese Missile Attacks Nih A Kah Khawh – Chuncha News\nJapan, South Korea Le Guam Ah A Ummi US Sakhaan Pawl Chinese Missile Attacks Nih A Kah Khawh\nCold War hnu khan US nih hin rili cung raltuknak kongah ka thazaang a thawngbik, ti phun in ai laak i, chanthar hriamnaam tha a damhkhan a tlolh. A bikin long-range anti-ship missiles hi thitah in a ngeih kho lo. Asinain, a ramdanghawi, abikin Japan i a navy thazaang he fonh tik belte ah cun rili cung an thazaang hi a thawng ngaingai ko. Cun, US bomber nih cunglei in a dirkamh hna ruang ko ah hin an thawn khun nak hi a si. Cu lawng hlah, a tu hi Pentagon nih a destroyers le cruisers tilawng pawl ah hriamnaam thar thatha bunh dingin karhlannak a tuah lio pi a si.\nChina nih Taiwan a kah sual lai, cun South China Sea lei ah ringthar a tlak luaimai sual lai, ti phan ruangah a tu bantukin US le a ramdanghawi le nih bomber pawl tiangin an thlahhnawh hna nak hi a si khun. Cu ringthar tikulh pawl cu mi zei ram hmanh nih an i ngeih lo mi an si i, East China Sea chungah a ummi Senkaku Islands (Japan ah a ummi) le Diaoyu Islands (China lei ah a ummi) an si hna. Tokyo le Beijing nih an i ham veve mi an si.\nHi tikulh velceh ah hin buainak a chuak lelek. A tu belte cu Japan kuttang ah a um cang. China nih Senkakus tikulh vel cheh i China nih hmunhma ai halhmi hi Japan cozah zei a rel lo bia a si, tiin American le Japan nih an hmuh caah July ah khan Japan nih dirkamh dingin US ralbawi Lieutenant General Kevin Schneider nih bia a kamh hna. Hi tikulh hi kanmah China ram a si, tiin China foreign minister nih Kevin cu a vun leh colh ve.\nJapan, South Korea le Guam ah a ummi US sakhaan pawl Chinese missile attacks nih a kah khawh hna ding a si ah cun, lamhlannak tiang lawng i US bombers pawl chiah cu san a tlai lo ding khi a si. Hi US bases pawl hi WWII le Korean War lio i an sakmi pawl an si caah ah, cu an sak lio ah khan cun China hi lamhla kahnak missile ai ngeih khawh rih hlan a si. Asinain, nihin ah cun ai ngeih ve cang hna. Guam i kan sakhaan pawl hi an him ti lo, ti US nih a theih tikah, April 17 ah khan US mainland lei ah thial dingin thawngthanhnak a tuah.\nCu ti i Guam i US sakhaan a um ti lo hnu cun, China le North Korea cung i ngiatthlainak tuah ai harh ngaingai deuh cang. Western Pacific ah a ummi rilikulh hi cu South China Sea in nazi 5 kal lam lawng a si.China nih a ralkap thazaang a tuahtamh khawh cu a fiang ngaingai. A tu cu lamhlapi tiang an kah khawh cang, tiin Australia i Griffith University ah ca a chimtu e Pentagon ah Australian air force Group Captian hlun a si mi Peter Layton nih a chim.\nCu ti a si cang caah, US nih caan tawite chung caah tiin a bombers pawl cu Guam lei ah a hei kuat hna. US mainland i sakhaan an thialnak a chan cu, training thadeuh in pek khawh an duh hna caah a si, tiin US airpower kong research a tuahtu nih an chim. Asinain, Guam hi a him ti lo, ti an theih caah, 2026 tel in cun a thawng taktakmi missile defense system bunh dingah Congress sinah US Indo-Pacific Command, Admiral Phillip Davidson nih phaisa a hal hna.\nPentagon caah a dang thil harsa pakhat a um rih: PLA thazaang a thawn chinchin cang caah America bombers pawl hi an ning a ti deuh ziar cang hna. Cold War a dih hnu khan hi bomber pawl lawng hi 400 hrawng an si i, a tu ah cun 158 lawng an taang cang. Cu hna lakah cun, lawng 62 hi B-1B an si i, lawng 76 hi B-52S an si hna. Cun anmah nak a hme deuh mi B-2 stealth bombers thar 20 an i ngeih mi a um ve rih.Kum vui in cun B-1B lawng 17 hi dinhter an timh cang hna i, hi hnu kum 10 chungah an zaka ah B-21 bomber thar in thlen an timh cang hna. Hi B-21 hi China airspace chung lut kho dingin US nih an tuahtamhmi ralkap vanlawng a si. Northdrop Crumman nih a tu hi a hmasabik vanlawng a si lio pi a si.\nThimfung Thla Tu Mipi Nih Zulh Ding,Palai Pawl Nih Mipi He Biaruahnak Ngeih Tik Ah Ngandamnak Lei Zulh Din Le Ralrin Ding


Lungkhur chung in ruahmi – Hakha Cherry\nLungkhur chung in ruahmi\nRalhrang ruang ah mual a liammi kan karh ziahmah. An tam chin lengmang. Lung a fak khun mi cu ruak hmanh kan i humh khawh lomi hi asi. Ar thih le vok thih hmanh kan tluk ti lo ti nak asi.\nCapo biatak in an chim tawnmi ka theih tawn mi cu ” laimi cu thih hnu ah aa sunhsak mi miphun kan si” timi hi asi. Kan nun lio ah kan i sunhsak lo ti duhnak si loin thih tikah tha te’in ruak aa fimhlawm mi miphun kan si, timi hi mah biafang nih a langhter duh deuh mi asi. Laimi cu chiat kan ton ah, innpa chakthlang in siseh, veng le sang, khuakip, hmunkip in kan i chuah hnawh i ngaihchiatnak aa hrawmmi miphun kan si timi hi mah biafang nih a langhter duh deuh mi asi.\nTutan kan rambuainak ruangah mual a kan liam tak mi Hakha kan unau le pahnih (pu Tler Ling le Khamh Bawi) kong ruah ah lung a fak khun. Ruak hmanh an kan pe duh lo i an kan vaivawnh piak mi hi cu ruahthiam khawh asi hrimhrim lo. Philh a um lai lo.\nKan ”Chin Act” ah ”mipakhat an kan thah ahcun mipakhat thah ve” phuhlamnak hi asi. Kan bible a bik in thawngtha cauk nih a kan cawnpiak mi he cun aa kalh men lai nain a tu kan kawlram thilsining he cuaithlai tik ah lung a hmui kho hrimhrim lo.\nKan ramri an duh paoh in an kan en. Kan thilri an duh paoh in an kan sawksam piak. Kan nupi, kan far le an duh ning paoh in an kan tlaih hrempiak. Cupin ah an kan thah. Kan ruak hmanh an ka pe duh lo.\nLungthin a fak hrinhran.\nMedia chan asi kan ti. Media hmang in kan ngaihchiatnak kan langhter. A dik. Nain kan lai ralkap rian lawngah kan chiah. Kan i bochantuk hna ruang ah asi lai dah. Nain luartuk in kan ti hna tik ah kan i bochannak hna langhter lo in an thang kan chiat hna ah a cang diam tawn.Kan biachim mi le ka catial mi hi ”biatung maw si, biaphei” timi kan tuak tan deuh a herh.\nKan lai ralkap rian lawng asi lo. Ka rian asi ve timi zong hi kan theih a hau.\nTutan kan tonmi thil nih laimi hmunkhat ah a kan namnehtu sahrang doh dalnak ah a kan funtom tu ah zingnu nih thlua kan chuah piak hramseh.By Chavy Tha Tin Kulh 12 April 2021


Falam pawngah kan Lai ralkap nih Kawl Ralkap motor 9 bomb an puah hrawhpiak hna | The Chin Express\nFalam pawngah kan Lai ralkap nih Kawl Ralkap motor 9 bomb an puah hrawhpiak hna\nFalam khua pawng, Taal khua pawngte ah umhmun khuarmi ralhrang Kawl Ralkap motor 9 cu nizaan October 17 zaan ah kan Lai ralkap CNF, CNDF le CDF nih bomb puah in an hrawhpiak hna.\nRalhrang Kawl Ralkap motor 60 hrawng cu October 13 zingka ah Falam in Hakha lei ah an chuak nain kan Lai ralkap pawl nih an kham kah hna i nihin tiang Falam khua pawng ah hmai nor kho lo le Falam lei kir kho loin an i tap peng ko.\nCNDF biachimtu nih, “Zahan zaan ah Taal khua pawngah ralkap motor 9 kan hrawhpiak hna,” tiah a chim.\n“Ralkap motor cheukhat cu an ke kuai viar.\n“Ralkap zeizat dah an thi ti balte kan hngal kho rih lo.\n“Tu zingka ah Falam khua in miakpi in voi 2 an kan kah. Raltuknak vanlawng zuan thawng zong kan theih,” ati.\nOctober 14 zaan zongah kan Lai ralkap pawl nih ralhrang Kawl Ralkap motor 7 bomb puah in an hrawhpiak cang hna.\nCNF biachimtu Salai Htet Ni nih, “Kawl Ralkap pawl Falam an phak hnu in atutiang ahhin voi 8 kan i kap cang,” tiah a chim.\nSagaing ramṭhen, Kalaymyo lei in Kawl Ralkap 700 hrawng cu motor 60 hrawng le tank 2 khat in October 12 ah Falam khua an rak phan cang.\nOctober 13 zongah Magway ramṭhen, Pakokkku-Kyaukhtu khua in Chin ram, Mindat khua ah Kawl Ralkap 1,000 leng cu motor 90 hrawng le tank 2 in an phan ve.\nMindat a phanmi Kawl Ralkap pawl cu Matupi lei ah tlawmpal an chuak nain nihin tiang Matupi an phan kho rih lo. Mindat-Matupi lam a minmi um fawn. CDF-Matupi nih an bawh fawn hna. CDF Matupi nih an kah hna i ralkap 2 an thah cang hna.\nCDF Matupi, Mara le Zotung nih, “Federal democracy phungphai a zulmi mipi cozah a chuah tiang, CDF unau hna nih kan ram cu ralhrang Kawl Ralkap kut in kan ven peng lai,” tiah cathanh an chuah.\nHmasa thawngpangHakha SAC ralkap a zaammi Hin Lian Piang nih SAC dirhmun a phuan\nHnu thawngpangMin Aung Hlaing nih thongtla 1,300 thlah in ASEAN le ramdang a helh hna


Hakha Ah ralkap Uknak Duhlonak A Langhter i Umkeng A Tum Tu Pu Ci Ling Kum (60) Cu Ralkap Nih An Tleih i Sakhaan Ah An Hruai (+Video) – Onlinenungak\nHakha ah ralkap duhlonak langhter in umkheng tum ruangah palek nih mi pakhat an tlaih tiah thawng theih a si. Tuni ah Hakha khuacungah Ralkap nih nawlneihnak an lak thanmi duhlonak langhternak caah umkeng an tum ruangah Pu Ci Ling kum 60 mi cu ralkap nih an theih i sakhaan ah an i kal pi tiah thawng theih a si. Hakha mino 20 hrawng nih Palek sakhaan ah cun thil sining an va hlat tikah pawngkam hngahnawhnak nan pek hna caah kan tlaih mi a si tiah an ti i, mithen hna cu inn chungah an zaam manh hna tiah thawng theih a si.\nUmkheng tum cu buaibainak aa tel lomi a si, Yangon le khuapi dang ah zalawng tein kan tum cio ko, palek nih tlaih a um bak lo. Nain, kan Hakha le Thantlang ah cun palek nih umkheng tumtu pawl an dawi len hna ti a si.\nKeihsih sang ummi Pu Ci Ling(kum 60) cu an tlaih i Hakha sakhan ah an kalpi. A mak ngai. Ralkap nih nawl an ngeih hnu cun palek pawl zong an lor, mipi zei an rel ti lo. Chan hlun ah kan kir than thluahmah ko rua. 4 February 2021 zaan cu thlang Ralkap uknak duh lonak langhter ding in Thantlang lei mi zei mawzat zong timh asi nain Palek pakhat nih tuah hna hlahseh, an tuah ahcun tlaih an si lai i Kalay ah kuat an si lai tiah thawng aa kan thanh tiin khua mi nih an chim caah aa let mi an um.\nThang ah ralkap duh lonak um bel tummi mino palek nih hro phun in an chuah hnawh hna. Asinain ralkap uknak doh ding in um bel tumding cu kei ka timh cang mi asi caah ka lennak in ka rak tin i inn pa pahnih khat nih anrak tum cio hna. Ka chung le zong a ngakchia bik in upa bik tiang an rak tum ve. Ka um lo kar asi caah photo kan dangh kho hna lo. Ka rak lawi hnu ah keimah lawng bak sum phomh in ka phomh ko. Zan khuadei ka tum lai ka tinain ka fanu aa thang sual lai phan ah caan tawi te ka phomh taktak ko.\nThantlang hi kan ral maw achia hawi dang kan tluk hna lo maw asi. Kan khur anuar tuk tawn. Zohchun tlak in hmai asa peng ding tu kan si i tutan duh lonak langhter cu atlai lei kan si ko rua.